text:
Musanze: Abavuzi gakondo 60 barahiriye kwinjira mu muryango FPR-Inkotanyi
Abaturage bibumbiye mu rugaga rw’abavuzi gakondo mu Karere ka Musanze, barahiriye kwinjira Muryango FPR-Inkotanyi, nyuma yo gusaba amahugurwa ajyanye no kumenya byimbitse amahame yawo.
Ni nyuma y’uko byagiye bigaragara ko bamwe mu bavuzi gakondo bakora uwo mwuga mu buryo butanoze, bakanafatwa nk’abantu badafite agaciro, ibyo bikabasubiza inyuma mu mikorere.
Mu bavuzi 90 bahawe izo nyigisho, 60 bahise barahirira kwinjira muri uwo muryango, basabwa kuba umusemburo w’impinduka no kurushaho kunoza umwuga wabo, nk’uko Muhire Jean de Dieu, Umuyobozi wa Komisiyo y’imiyoborere myiza mu muryango wa FPR-Inkotanyi mu Karere ka Musanze yabitangarije Kigali Today.
Yagize ati “Uyu munsi twatanze ibiganiro by’ubukangurambaga bwimbitse mu rugaga rw’abavuzi gakondo, ni ibiganiro bishimiye. Nyuma yo kumva amavu n’amavuko y’umuryango wa FPR Inkotanyi, amateka yayo n’imigabo n’imigambi, bafashe intambwe idasubira inyuma bemera kuba abanyamuryango ba FPR-Inkotanyi, aho muri 90 twahuguye 60 bemeye kurahirira kwinjira mu muryango”.
Arongera ati “Icyo twabatumye, ni ukujya kuba umusemburo w’impinduka, imikorere myiza muri bya bikorwa byabo bya buri munsi, imiti batanga ikaba yujuje ubuziranenge, tubatuma kudufasha mu bijyanye n’ubukangurambaga bwo kumenya ese icyo Umuryango wa FPR-Inkotanyi wigisha muri sosiyete aho batuye baracyumva, ese uruhare rwabo ni uruhe mu kuzamura no guhindura imyumvire aho babarizwa. Bemera ko bagiye kuba umusemburo w’impinduka bihutisha gahunda za Leta, cyane cyane muri gahunda zijyanye n’ubuzima”.
Abo banyamuryango bitwa Impeshakurama bahujwe n’abaforomo n’ababyaza, bishimiye inyigisho bahawe bavuga ko kuba babaye Abanyamuryango ba FPR-Inkotanyi, bigiye kubafasha kurushaho kunoza imikorere, bagendera mu rugero rwiza batojwe.
Niyigirimbabazi, Umuyobozi w’abavuzi gakondo mu Karere ka Musanze warahiriye kwinjira mu muryango wa FPR-Inkotanyi, avuga ko intambwe bateye igiye kubafasha kurushaho kunoza imikorere.
Ati “Twabagaho nk’abasigaye inyuma, ariko ubu twahuguwe, tubwirwa ibyiza umuryango watugejejeho nubwo bimwe twari dusanzwe tubizi, ubu tugiye kurushaho gukorera mu mucyo dutanga serivisi zinoze. Ubuvuzi gakondo bwari bwarasigaye inyuma ariko tunejejwe no kuba abantu bagendana n’iterambere ry’umuryango wa FPR-Inkotanyi twemera kandi dukunda”.
Mugenzi we Nyirabwubatsi Josephine, ati “Ubu ndi Inkotanyi, ndishimye cyane. Icyanzanye muri uyu muryango, ni uko utigeze udutererana nk’abavuzi gakondo, yaduhaye uburenganzira bwo gukora ku mugaragaro, batugirira icyizere, niyo mpamvu natwe tugomba kuyitaba nta zindi mpagarara zibayeho”.
Nyirahabineza Gertulde Uhagarariye abavuzi gakondo ku rwego rw’igihugu witabiriye uwo muhango, yavuze ko kuba bafite amahoro n’umutekano ari kimwe mubyo bashimira umuryango wa FPR, ari nayo mpamvu nk’abayobozi bakoze ubukangurambaga bwo gushishikariza abakora ubuvuzi gakondo kugana umuryango.
Yavuze ko kuba abakora ubuvuzi gakondo binjiye mu muryango wa FPR-Inkotanyi, bigiye kubafasha byinshi mu kunoza umwuga wabo.
Ati “Ubusanzwe ntabwo bari bazi neza amahame y’umuryango, njye mazemo imyaka itatu ariko nk’umunyamuryango wa RPF uzi ibyiza byawo numvaga nabibasangiza. Ntabwo ari hano gusa tubikoze, turifuza kuzazunguruka mu gihugu hose tubikangurira abavuzi gakondo, kuko no kumenya umunyamuryango ni ukujijuka, umuryango ni byose ni ubuzima ni iterambere ku Munyarwanda, ni iterambere ku muvuzi gakondo, kuba umunyamuryango wa RPF ni iby’igiciro kuri twe”.
Yongeye ati “Mu kazi bakora bararushaho kunoza umwuga, nshimira Perezida wa Repubulika wemeye ko tuvura itegeko rigenga umwuga wacu ritarasohoka, riri hafi gusohoka ariko yaravuze ngo tuvure, umuvuzi gakondo yishimiye uwo ari we, kera umuvuzi gakondo yajyaga kuvura bakamufata bakamufunga, ariko aho igihugu kibohorewe, kibonye amahoro kibonye umutekano turisanzuye, umuntu w’umunyamuryango wa RPF wafashe kuri iri darapo akarahira, aba ahindutse icyaremwe gishya, aba avutse ubwa kabiri”.
Abo bavuzi gakondo barahiye banitoramo komite Nyobozi igizwe n’abantu barindwi, basabye ubuyobozi bwa FPR-Inkotanyi mu Karere ka Musanze, kubongera andi mahugurwa, mu rwego rwo kurushaho gucengerwa n’amahame n’imikorere y’umuryango.
Kugeza ubu mu Karere ka Musanze Umuryango wa FPR-Inkotanyi umaze kugira abanyamuryango basaga ibihumbi 230.


c: text/html

text:
Nguyu umunsi mukuru cyane wa Noheli 2021 uraje . Mu minsi 10 iri imbere tuzumva inkuru nziza : « Umwana yatuvukiye, twahawe umuhungu » ! Izina rye ni Emanweli, bisobanuye « Imana muri mwe ». Ni Malayika Umujyanama, Umwami w’amahoro.
Ushaka kumenya neza umwana yitegereza umubyeyi. Muri iyi Noveni tuzibanda cyane kuri se w’umwana : Yozefu Mutagatifu.
Nimuze tube benshi , twisungane, dufatanye gusobanukirwa no kwicengezamo icyo Liturjiya ya Noheli ibundikiye, mu kutumenyesha umugambi uhambaye uhishe mu ibanga ry » Ukwigira umuntu kwa Nyagasani ». Nimuze kandi twihatire kumenya , gukunda no kwiyambaza Yozefu Mutagatifu.
DORE GAHUNDA TUZAKURIKIZA.
1.Indirimbo
2.Dawe uri mu ijuru +Ndakuramutsa Mariya 10+ Hubahwe Imana Data
3.Kuzirikana rimwe mu mibukiro yo KWISHIMA
4.Ijambo ry’Imana
5.Gusabirana
6. Ibisingizo bya Yozefu Mutagatifu
7.Isengesho ryo kwisunga intumwa y’Imana Kizito Mihigo
8.Magnificat
UMUNSI WA 6.
1.Indirimbo : NTAHA KU MUTIMA
2.
2. Isomo : Yohani 2,1-12
3. Yezu agaragaza ububasha bwe mu bukwe bw’i Kana:
Participer à la réunion Zoom
https://us02web.zoom.us/j/82433847040?pwd=R3d3NHpjYW1hQm05cGlVM1hTSGpJdz09
ID de réunion : 824 3384 7040
Code secret : 409159
4.IBISINGIZO BYA YOZEFU MUTAGATIFU
Nyagasani, utubabarire.
Kristu utubabarire.
Nyagasani, utubabarire.
Kristu utwumve.
Kristu utwiteho.
Mariya Mutagatifu, udusabire
Yozefu Mutagatifu, udusabire
Mwana w’ikirangirire wa Dawudi, udusabire
Ngenzi muri ba Sogokuruza, udusabire
Mugabo w’Umubyeyi w’Imana, udusabaire
Murinzi utagira inenge wa Bikira Mariya, udusabire
Murezi w’Umwana w’Imana, udusabire
Wowe warengeraga Yezu ubudahwema, udusabire
Mutegeka mwiza wa Yezu na Mariya, udusabire.
Yozefu utunganye rwose, udusabire
Yozefu utigeze urarikira ikizira, udusabire
Yozefu witonda rwose, udusabire
Yozefu udakangarana, udusabire
Yozefu wumvira rwose, udusabire
Yozefu utagira ubwo uhemuka, udusabire.
Wowe werekana uburyo bwo kwiyumanganya, udusabire
Wowe mukene ku mutima, udusabire
Wowe abakozi bareberaho, udusabire
Wowe wizihiza imico y’abashakanye, udusabire
Murinzi w’ababikira, udusabire
Wowe urinda ababyeyi n’abana babo, udusabire.
Wowe umara agahinda abababaye, udusabire
Wowe abarwayi bizera, udusabire
Wowe uhumuriza abenda gupfa, udusabire
Wowe ukangaranya amashitani, udusabire
Murinzi wa Kiliziya Ntagatifu, udusabire.
Ntama w’Imana, ukiza ibyaha by’abantu, udukize Nyagasani.
Ntama w’Imana, ukiza ibyaha by’abantu, utwiteho Nyagasani.
Ntama w’Imana, ukiza ibyaha by’abantu, utubabarire.
- Imana yamugize umutware w’urugo rutagatifu.
- N’umurinzi wa Yezu na Mariya.
Dusabe:
Mana idahinyuka mu kwitegereza, watoye Yosefu Mutagatifu ho Umugabo wa Mariiya, Umubyeyi wahebuje; turagusaba ngo uyu dusingiriza kuba umurinzi wacu munsi, azatubere n’umuvugizi mu ijuru. Wowe ubaho ugategeka iteka mu ijuru. Amen.

robotstxt: allowed

filter: keep


text:
ISOMO RYA MBERE
Igitabo cy’Umuhanuzi Zakariya (Zak 8, 20-23)
20Avuze atya Uhoraho, Umugaba w’ingabo : Ni koko, muzongera kubona haje abanyamahanga n’abaturage b’imigi minini. 21Abaturage bo mu mugi umwe bazajya kubwira abo mu wundi bati « Nimuze tujye kurura uruhanga rw’Uhoraho, dushakashake Uhoraho, Umugaba w’ingabo; natwe turajyayo. » 22Nuko imiryango myinshi n’amahanga akomeye bazaze i Yeruzalemu gushakashaka Uhoraho, umugaba w’ingabo no kumwurura. 23Avuze atya Uhoraho, Umugaba w’ingabo: Uwo munsi, abanyamahanga cumi bavuga indimi zinyuranye, bazafata igishura cy’umwambaro w’Umuyahudi, bazamwizirikeho bavuga bati « Turashaka kujyana namwe kuko twumvise bavuga ngo, ‘Imana iri kumwe namwe.’»
Iryo ni Ijambo ry’Imana
ZABURI (Zab 87 (86), 2.1,3.4cd, 5, 6-7)
Inyik/ Uhoraho ari kumwe natwe.
Uhoraho akunda amarembo ya Siyoni,
kurusha ingoro zose za Yakobo.
Siyoni yubatse hejuru y’imisozi mitagatifu.
Abakuvuga bose baragusingiza,
wowe, murwa w’Uhoraho !
Itegereze Ubufilisiti, Tiri na Etiyopiya ;
hamwe n’abahavukiye bose !
Naho Siyoni bazayite «Mubyeyi,»
kuko buri muntu wese ayivukamo,
kandi Umusumbabyose ni we uyikomeje.
Uhoraho yandika mu gitabo cy’imiryango,
ati « Uyu n’uriya na bo bayivukiyemo ! »
Maze ababyinnyi n’abaririmbyi,
bazatangarize hamwe ikuzo ryawe, Murwa w’Uhoraho !
IBANGONDIRIMBO RIBANZIRIZA IVANJILI (Mk 10, 45)
Alleluya Alleluya.
Umwana w’umuntu yazanywe no gukorera abandi,
no gutanga ubugingo bwe ngo bube incungu ya benshi.
Alleluya.
IVANJILI
+ Luka (Lk 9, 51-56)
51Igihe cya Yezu cyo kuvanwa ku isi cyari cyegereje, nuko yiyemeza adashidikanya kujya i Yeruzalemu. 52Yohereza integuza ngo zimubanzirize imbere. Baragenda binjira mu rusisiro rw’Abanyasamariya kumuteguriza. 53Ariko ab’aho banga kumwakira, kuko yajyaga i Yeruzalemu. 54Babiri mu bigishwa be, Yakobo na Yohani, babibonye baravuga bati « Nyagasani, urashaka se ko dutegeka umuriro, ukamanuka mu ijuru ukabatsemba ?» 55We rero arahindukira, arabatonganya cyane. 56Nuko baboneza bajya mu rundi rusisiro.
Iyo ni Ivanjili Ntagatifu


text:
Ku nshuti zacu n’umuryango wacu,
Turizera ko mwese muri amahoro. Natwe dukomeje gushima Nyagasani, nubwo muri iyi minsi twahuye n’ibibazo by’uburwayi. Turabashimira ko mukomeje kudusengera no kudutera inkunga.
Nk’uko bamwe muri mwe mwabimenye, se wa benshi, baba abo yibarutse cyangwa abandi yareze, Papa Damas, nk’uko benshi bamwita, amaze imyaka hafi mirongo itatu afite ikibazo cy’indwara ya diyabeti. Mu mpeshyi iheruka, yafashwe n’ubundi burwayi mu kiganga bita impanuka y’udutsi tw’ubwonko, ariyo benshi bita stroke mu rurimi rw’Icyongereza, igaterwa no kuziba cyangwa guturika tw’udutsi dutembereza amaraso ku bwonko. Ishami ry’Umuryango w’Abibumbye ryita ku Buzima ritangaza ko kimwe cya gatatu cy’abagira iyo mpanuka buri mwaka bitaba Imana, ikindi kimwe cya gatatu bakagira ubumuga budakira, maze kimwe cya gatatu gisigaye akaba ari bo bakira. Turashima Uhoraho ko Papa wacu ari umwe muri bake barokotse iyo mpanuka y’udutsi tw’ubwonko, bita stroke, ubu akaba abasha kuvuga nta kibazo, gutera intambwe, ndetse no gukoresha amaboko.
Ariko, ibyago bindi twagize ni uko, ahari kubera diyabeti arwaye, cyangwa se iyo mpanuka yagize, ubu noneho impyiko za Papa Damas zangiritse ku buryo zitagishoboye gukora neza akazi zishinzwe mu mubiri. Nyuma y’ibyumweru amaze akorerwa ubuvuzi bw’impyiko bwitwa dialyse cyangwa dialysis mu ndimi z’amahanga, inama ya muganga we ni uko Papa Damas yabonerwa iyindi mpyiko. Mushobora kwiyumvisa uburyo icyo cyemezo kitoroheye na gato Papa usa nk’aho yishimira gutanga kurusha guhabwa. Igihe kirageze ngo rero tumwereke ko na we, ashobora guhabwa na twe tumukunda kandi tumwifuriza ubuzima buzira umuze. Ntabwo akwiye gucika intege. Ntituzacika intege. Twizera tudashidikanya ko kuba yararokotse stroke ari ikimenyetso cy’uko Imana yifuza ko Papa akomeza kuba kuri iyi isi, kugirango akomeze umurimo we mwiza mu buzima bw’abana n’abato bamufata nk’umubyeyi wabo wenyine bamenye. Papa Damas ni ingenzi mu muryango wacu ndetse no mu muryango mugari w’abantu, by’akarusho ndetse, mu buzima bw’abana bo mu miryango itishoboye. Agomba kubaho maze akishimira kubona abo yareze na bo bahinduka ababyeyi, kandi akumva n’abuzukuru bamusanga, bamuhamagara sogokuru.
Papa Damas araducyeneye. Acyeneye impyiko. Ni yo mpamvu twafashe icyemezo cyo kwandikira inshuti n’abavandimwe, ngo tubasabe inkunga n’inama zanyu ku buryo twabonera Papa uwamuha impyiko. Niba wifuza kumuha impyiko yawe, kutumenyesha undi wayitanga, kudutera inkunga y’amikoro, kutugira inama, kudusengera, cyangwa se kumenya uko Papa amerewe, wakwandikira Patrick Gisimba kuri Tel.: +250783622109, WhatsApp +1(817)988-9947 cyangwa mugakanda aha: Gushakira impyiko Papa Damas.
Byanditswe na M. Patrick Rutikanga Gisimba (Umwana wa Damas)
Photo: M. Damas Mutezintare Gisimba ari kumwe n’abana.


text:
Intara y’Iburasirazuba iri imbere mu kugira abana benshi basambanyijwe
Raporo y’Urwego rw’Igihugu rw’Ubugenzacyaha (RIB), iragaragaza ko Intara y’Iburasirazuba ariyo ifite umubare munini w’abana basambanyijwe mu myaka itatu ishize, mu gihe Intara y’Amajyaruguru ariyo ifite umubare muke.
Ni ibyatangarijwe mu muhango wo gutangiza ubukangurambaga mu mashuri yisumbuye, bugamije gukumira ibyaha ku rwego rw’Intara y’Amajyaruguru, ubwo bukangurambaga bukaba bwatangirijwe mu ishuri ryisumbuye rya Sonrise, riherereye mu Karere ka Musanze, ku wa Kabiri tariki 17 Gicurasi 2022.
Muri iyo Raporo yatangajwe na Dr Thierry Murangira, Umuvugizi wa RIB, yagaragaje imibare y’abana basambanyijwe mu myaka itatu ishize, ni ukuvuga guhera muri 2019 kugeza muri 2021, aho intara y’Iburasirazuba iza ku isonga mu kugira umubare munini w’abana basambanyijwe.
Yagize ati “Mu ntara zose z’u Rwanda no mu turere twose, ibi byaha birabonekamo, ariko Intara y’Iburasirazuba ikaza ku isonga n’abana 4662, Umujyi wa Kigali 2337, Amajyepfo 2288, Iburengerazuba 1983 n’Amajyaruguru 1570”.
Mu turere dutanu twagaragayemo ibyaha byinshi by’abana basambanyijwe, na none iyo Ntara y’Iburasirazuba iza ku mwanya wa mbere, aho mu turere dutanu mu gihugu twagaragayemo umubare minini w’abana basambanyijwe, tune ari utwo mu Ntara y’Iburasirazuba.
Utwo turere dutanu ni Gasabo, Gatsibo, Nyagatare, Kirehe na Bugesera, mu gihe ku rwego rw’Intara y’Amajyaruguru, akarere kaza ku isonga ari Gicumbi kabonetsemo abana 470, Gakenke 328, Musanze 319, burera 245 Rulindo 208.
Hagendewe ku gitsina, byagaragaye ko abana bibasiwe mu gusambanywa ari abakobwa ku kigereranyo cya 97.1%, aho bangana na 13254, mu gihe abahungu basambanyijwe ari 397, bangana na 2.9%.
Mu bakurikiranwa mu gusambanya abana, igitsina gabo nicyo kiza ku isonga ku kigero cya 97.9%, mu gihe igitsina gore cyasambanyije abana ari 2.1%.
Icyiciro cy’imyaka 15 na 17 nicyo cyibasiwe cyane, mu gihe hagati y’imyaka 14 kumanura aricyo gikurikiraho kingana na 46.8%, naho ku myaka 15-17 ari 53.2%.
Byagaragaye ko icyiciro gisambanya abana cyane, ari ukuva ku myaka 18 kuzamura, bari ku kigereranyo cya 86.7% mu gihe hagati ya 14 na 17 ari 13.3%.
Nk’uko Dr Murangira akomeza abivuga, ngo basanze mu baza ku isonga mu gusambanya abana ari abaturanyi bari ku kigereranyo cya 60.8%, hakaza n’icyiciro cy’abiyita inshuti (Boyfriend-Girlfriend) cyane cyane ku mashuri aho baza kuri 19.2%, abasambanywa n’abo mu miryango yabo bangana na 8.5%, abandi ni abasambanywa n’ababa mu ngo, inshuti z’umuryango, abo bigana n’abarezi babo bari kuri 0.2%.
Amayeri akoreshwa mu gusambanya abo bana yiganjemo impano (Gift), ubufasha (Service), gutwara abana mu mamodoka bajya ku ishuri (Lift), abizezwa kurongorwa (Ubukwe), kubasindisha babanywesha ibiyobyabwenge, abandi bakabereka amashusho y’urukozasoni.
Ubwo bukangurambaga bwatangijwe mu mashuri yisumbuye hirya no hino mu gihugu, buribanda ku nsanganyamatsiko igira iti “Uruhare rwanjye mu kurwanya ibyaha byo gusambanya abana, ibiyobyabwenge n’ibindi byaha byibasiye urubyiruko”.


text:
Hagiye gushyirwa uruganda rwimukanwa rwa 2000m3 ruzakemura ikibazo cy’amazi
Minisitiri w’Ibikorwaremezo mu Rwanda Amb Gatete Claver ari kumwe n’umuyobozi mukuru wa WASAC Eng. Aime Muzola basuye akarere ka Karongi muri weekend dusoje. Aba bayobozi barebaga ibikorwaremezo by’amazi muri aka karere.
Byagaragaye ko umujyi wa Karongi ukeneye amazi menshi agera ku 2500 m3 buri munsi, kubera ibikorwa by’ubucuruzi n’ibikorwa by’ubukerarugendo bigaragazwa n’amahoteli amaze kuhubakwa, nyamara ubushobozi bw’uruganda rubaha amazi bwageraga kuri 1000 m3 ku munsi.
Nubwo hari imishinga minini yo kongera amazi muri Karongi, Minisitiri w’Ibikorwaremezo na CEO wa WASAC basanze ari ngombwa ko hashakwa igisubizo cya vuba cyo gutanga amazi.
Hemejwe ko hagiye gushyirwaho uruganda rutunganywa amazi ariko rwimukanwa (Mobile Water Treatment Plant) rufite ubushobozi bwo gutanga amazi angana na 2000 m3 ku munsi.
Urwo ruganda rugiye kuhashyirwa bitarenze ukwezi k’Ugushyingo 2020 rwa 2000m3 ruzunganira urundi rwari rusanzwe rwa Kanyabusage rutanga 1000 m3 ku buryo ikibazo cy’amazi kizahita gikemuka mu buryo bw’igihe gito.
Mu gukemura ikibazo cy’amazi mu buryo burambye, hari umushinga munini wo kongera amazi muri Karongi, ahateganyijwe kuzubakwa uruganda runini ku mugezi wa Musogoro ruzatanga 7000 m3 ku munsi, no kubaka ibigega n’imiyoboro izakwirakwiza amazi mu baturage.


text:
Nk’uko bisanzwe, icyo gihe hashyizwe ku isoko imyanya y’abayobozi bakuru [Directors] n’abakuriye amashami runaka muri Perezidansi irapiganirwa ndetse abakozi batsinze ibizamini bahabwa akazi.
Nubwo igihugu cyari kigitangira kubyutsa umutwe nyuma y’imyaka itandatu gusa yari ishize Jenoside yakorewe Abatutsi ihagaritswe, Perezida Kagame yagaragaje ko ashaka gufata neza abakozi be. Mu kuborohereza kugera no kuva mu kazi, yasabye ko abayobozi bakuru, abajyanama n’abayobozi b’amashami bahabwa imodoka.
Icyo gihe ni bwo bwa mbere hatanzwe imodoka zanditse ku mazina y’umukozi agahabwa na pulake ye ya gisivili.
Muri uwo mujyo, Perezida Kagame yanasabye ko hashyirwaho kantine [Canteen] yo kuriramo n’isomero ryo gukoreramo ubushakashatsi. Wakwibaza aho Canteen mu Urugwiro byaturutse!
Umwe mu bakoraga mu Urugwiro icyo gihe, yabwiye IGIHE ko gushyiraho Canteen byaturutse ku gitekerezo cya Perezida Kagame nyuma yo kubona urujya n’uruza rwa saa sita na saa munani abakozi bagiye mu kiruhuko gufata ifunguro banagaruka mu Urugwiro mu kazi.
Iki kintu ngo cyamuteraga ikibazo bituma ahita atanga igitekerezo cy’uko habaho Canteen abakozi bazajya bariramo. Byasabaga kuyubaka kuko nta nyubako yabigenewe yari ihari.
Iryo soko ryo kubaka ryahawe Fair Construction isabwa kubaka Canteen n’isomero kuko ritabagaho. Fair Construction yanasabwe gushyira ibikoresho muri canteen yaba ibyo mu gikoni, ameza n’intebe z’abarimo gufungura.
Mu gihe cyo kubaka, hajemo ikibazo cya mbere, Rudasingwa Théogene wari Umuyobozi mu Biro bya Perezida wa Repubulika icyo gihe, yasabye Fair Construction kujya no kumwuzuriza inzu ye yari munsi ya RDB hanyuma igiciro cy’ibyakoreshejwe akagishyira ku byo yubakaga mu Urugwiro bikishyurirwa rimwe na Leta.
Rudasingwa ni we warekuraga amafaranga yo ku ngengo y’imari ya Perezidansi. Fair Construction yarabyanze Rudasingwa ararakara. Muri uko kurakara ni ho yahise acamo isoko kabiri yambura Fair Construction igice cyo kuzazana ibikoresho byo muri Canteen, isigarana icyo kubaka gusa.
Bivugwa ko Rudasingwa yahise yiga umushinga we w’uburyo azazana ibikoresho bya Canteen. Yashinze ikigo [company] gifite icyicaro i Nairobi muri Kenya, agiha isoko rya bya bikoresho, uretse ko we yazanye ibiciriritse bitari ku rwego rw’ibyo Fair Construction yeretse Umukuru w’Igihugu.
Yacunganye n’uko inzu yuzura, ahita atumiza bya bikoresho bye imodoka ya rukururana ya toni 32 itera amatako mu Urugwiro izanye ibikoresho. Amakuru avuga ko mu kubipakurura ngo bijye muri Canteen, byanze kwinjira mu muryango ni ko guhuruza uwubaka [Ingénieur] wa Fair Construction hutihuti amutegeka gusenya urukuta igihande kimwe n’umuryango kugira ngo ibikoresho byinjiremo hanyuma yongere ahubake.
Uwo Ingénieur bivugwa ko yitwaga Mupenzi. Yamuteye utwatsi yerekana ko mu bunyamwuga bidashobora gukunda. Rudasingwa yaratsimbaraye ashaka gukoresha igitugu n’ububasha yahabwaga n’umwanya we. Mu gihe bagihanahana umwe asaba gusenya undi abyanga, ngo Perezida yatungutse hirya, Rudasingwa amubonye agwa mu kantu.
Abakoraga mu Rugwiro icyo gihe bavuga ko Perezida yabajije iby’iyo kamyo mu Urugwiro, asobanurirwa na Rudasingwa ashaka kumubeshya ko ari bya bikoresho Fair Construction yazanye ariko Mupenzi aramunyomoza avuga ko iyo kamyo n’ibikoresho birimo ntaho bihuriye na Fair Construction. Ngo Perezida yasabye kumva neza ibyabaga. Umwe yavugaga ngo ni ibya Fair Construction uyihagarariye ati "Ashwi si ibyacu". Byarangiye Rudasingwa yemeye ko isoko barihaye ikindi kigo ari cyo cyabizanye.
Ngo Perezida akihava, Rudasingwa yahamagaye uwari Komiseri Mukuru wa Polisi icyo gihe, Frank Mugambage, ashaka kwihimura kuri Mupenzi wamutamaje imbere y’Umukuru w’Igihugu.
Ngo yasabye Mugambage gufunga Mupenzi, birakorwa ako kanya. Ariko mbere yo gufunga Mupenzi yabanje kubwira Shebuja witwa Mugisha [nyiri Fair Construction] ko bamufunze n’ibyo azize. Shebuja yatakambiye Perezida Kagame amusobanurira ibyabaye. Nyuma y’iminsi ibiri Mupenzi yararekuwe.
Hasabwe iperereza kuri bya bikoresho n’uburyo isoko ryatanzwe kugeza byinjiye mu Urugwiro. Hoherejwe umugenzacyaha muri Kenya, kureba icyo kigo cyohereje ibikoresho. Umugenzacyaha agarutse byaje kumenyekana ko ari ibya Rudasingwa, bivuze ko yashinze ikigo, agiha isoko ku biciro ashatse, agura ibikoresho ashatse, aba ari na we wiyishyura.
Ku babasha kwibuka cyane ni uko icyo gihe ikinyamakuru Umuseso cyamenyaga ibyo mu nda y’Ingoma cyanditse umutwe w’inkuru ugira uti "Kagame arubaka, Rudasingwa agasenya, Mupenzi agafungwa".
Rudasingwa yashakaga gukira vuba akoresheje amanyanga
Rudasingwa yabaye Ambasaderi w’u Rwanda muri Leta Zunze Ubumwe za Amerika n’Umuyobozi mu Biro bya Perezida wa Repubulika.
Abazi ibye neza bamwibukira ku buriganya mu iyubakwa ry’ibikorwa remezo bikomeye birimo na Hotel Intercontinental (Serena tubona ubu), icyo gihe ifaranga ryaratikiriye karahava abigizemo uruhare. Yari ageze ku kigero cyo kwandika imitungo ku bantu batari bo, byigeze no gutuma afungwa, acitse umunyururu, nawe ayabangira ingata.
Tito Rutaremara yigeze gutanga ikiganiro avuga ko FPR itangira Rudasingwa yari afite ishyaka rye ariko mu gutangira urugamba rwo kubohora igihugu, agakingurirwa amarembo muri FPR kimwe n’abandi bifuzaga kurwanira igihugu cyabo.
Ati “Baje rero turanababwira tuti nimunashaka kuko RPF yafunguye amarembo mwinjiremo, binjiramo barakora bagenda bashimwa bagera ku butegetsi. Ariko nk’ibyo ntibimubuza wawundi waje yari ameze atyo kuba agifite ako kantu, twe tukibwira ko yakize, yabaye nkatwe twese ariko ako kantu akigafite”.
Akomeza avuga ko ako kantu ko kutinjira muri FPR wese, kugira amanyanga yo gushaka gukira vuba ndetse no kugira undi umuri inyuma umubwira ngo burya wakora utya wabona ibi, ari byo byatumye Rudasingwa agaruka iyo yavuye.


text:
Ku mugoroba wo kuri iki cyumweru tariki 25 Ugushyingo 2018, mu karere ka Rubavu habereye umuhuro w’itsinda The Same ndetse n’abafana baryo bazwi nk’Abiru. Muri uyu muhuro habayemo kwitanga aho ibihumbi bisaga 500 by’amanyarwanda aribyo byakusanyijwe n’abafana kubwo gufasha itsinda ryabo The Same.
Saa kumi n’imwe (17h00) z’umugoroba nibwo igikorwa nyirizina cyari cyateguwe n’abafana b’itsinda The Same (Abiru) cyatangiye kubwitabire bushimishije ndetse ubona bose basa bitewe n’umwambaro wari wateguwe.Mbere gato y’ibyishimo nyirizina abasore bagize itsinda The Same Jay Farry na Jay Luv babanje kugeza kubakunzi babo amavu n’amavuko y’itsinda, uko yavutse, uko yakuze ndetse n’aho igeze ubu.Nk’uko byavuzwe na Jay Farry ngo The Same yabaye ho kubw’abafana kandi ngo iracyariho kubw’abafana.
Zimwe mu mbogamizi aba bahanzi bahuye nazo kuva batangira umuziki nk’itsinda byavuzwe na Jay Luv muri aya magambo. “Twe turi abahanzi kandi ibibazo byose cyangwa imbogamizi zose abahanzi bahura nazo natwe twahuye nazo gusa nk’ibyo tutakwirengagiza, harimo ibyago nagize byo kubura umubyeyi wanjye , barafunze mara imyaka ibiri(2) ntahari ariko Jay Farry akora wenyine, ubushobozi nabwo akenshi bwatuberaga imbogamizi mbese urebye imbogamizi twagize zo zari nyinshi ariko dukomeza kuzinyuramo neza”.
Umwiru arafata Pére w’Abiru bakaba abafana nyirizina b’itsinda The Same yatangarije Inyarwanda.com ko kubwe ndetse n’Abiru muri rusange biteguye gufasha itsinda The Same rikagera no hanze ya Africa. Yagize ati “The Same n’itsinda nkunda kandi narikunze kuva kera nagiye ndirebera hafi nsanga n’abasore bafite intego kandi bakorera hamwe ndetse bagakunda ibyo bakora, ubwo rero kuba The Same itanywa itabi cyangwa ibindi byica ubuzima n’igisobanuro cy’uko bazi aho bashaka kugera kandi nizeye ko no hanze ƴy’Africa tuzahagera kuko nanjye ubwanjye sinjyamenya aho The Same izagarukira kuko ni kure.
Jay Farry na Jay Luv bagize umwanya wo kuganira n’abakunzi babo bari baturutse impande zose. Mu byo bemeranijwe gukora muri muzika harimo amashusho y’indirimbo Dede ashobora gukorwa mumpera z’uyu mwaka binyuze munkunga ingana n’ibihumbi maganatanu birengaho (500rwf) by’amafaranga y’u Rwanda. Ikindi ni uko The Same izakora umuziki w’umwimerere na cyane ko batangiye kwiga kuririmba y’umuziki uri live. The Same yihaye intego yo gukora cyane ku buryo yazajya mu marushanwa akomeye abera muri iki gihugu ariko bashimira Abiru muri rusange babizeza ko batazabatenguha.
345 total views, 1 views today


text:
The Ben yageze i Kigali aje gutaramira Abanyarwanda (Video&Photo)
The Ben, umuririmbyi wo mu Rwanda uba muri Leta Zunze Ubumwe za Amerika yageze i Kigali aho aje mu gitaramo cya "East African Party".
The Ben, ubundi witwa Mugisha Benjamin, yageze ku kibuga cy’indege cya Kanombe ku i saa 11h30, ku wa gatandatu tariki ya 24 Ukuboza 2016.
Aje gutaramira Abanyarwanda, mu gitaramo cyitwa "East African Party", gitetanyijwe kuba tariki ya 01 Mutarama 2017.
Ubwo yari akigera ku kibuga cy’indege cya Kanombe yakiriwe n’abantu batandukanye barimo nyirakuru wamwakiranye urugwiro amuhobera, ibyishimo birabataha bombi bararira.
Hari n’abandi bari baje kumwakira bambaye imipira yanditse izina rye n’andi magambo amwifuriza ikaze. Banamuhaye indabo z’amaroza bigaragaza uburyo bamwishimiye.
The Ben yabwiye abari bari aho ko yishimye cyane kubera uburyo bamwakiriye. Gusa ariko yizeza abakunzi be ko mu gitaramo cya "East African Party" nawe yiteguye kubashimisha.
The Ben yakandagiye ku butaka bw’u Rwanda, nyuma y’imyaka itandatu yari amaze aba mu Amerika. Yavuye mu Rwanda mu mwaka wa 2010.
Icyo gihe yari mu bahanzi bari bakunzwe mu Rwanda. Kuri ubu kandi nabwo aracyafite abakunzi benshi mu Rwanda nubwo atahaba.
Ubwo yari ari muri Amerika yakomeje gushaka uburyo yagaruka mu Rwanda ariko bikamwangira ngo kubera inzitizi z’amasomo yari afite yagombaga kurangiza.
Andi mafoto
Akigera ku kibuga cy’indege
Amaze kuva ku kibuga cy’indege
Amafoto: Batamuriza Natasha na Richard Kwizera
Video: Sesonga Junior
Ibitekerezo ( 9 )
Urakaza Turagukundaga,none Se Frère Wawe Aroza Ryari?Welcome!!!!!!
urakaza neza mu Rwakubyaye the Ben we, ni byiza kwibuka ivuko, uzatubwirire na Meddy ko tumukeneye mu rwagasabo
nukuringe ndishimye kubona the ben gusa imana inge imuha umugisha mubyo akora byose nukuri
urakaza neza murwakubyaye theben
Urakaza neza murwakubyaye musore, tukwifurije gukora ibyiza gusa, tukuri inyuma
yabyaye ryari konduzi akujije
waw good theben kaze neza murwakubyaye mama wagiye tugukunze ariko nubundi turacyagukunda welcome
Wawouuuuuuuuuuuuuu!!!!!!!!!! kaze neza The Ben twari tugukumbuye sana dore ko hashize igihe kinini abanyarwanda twese tuti urisanga murwatubyaye
ariko yibukwe nokubazwa impanvu yagiye akanga guhita agaruka


text:
Jenoside ni ubwicanyi ndengakamere butegurwa bugakorerwa itsinda ry’abantu,idini,agace runaka cyangwa se igihugu runaka
Bimwe mu biranga ubuzima bw’abantu n’imyizerere aho abantu benshi baba bafite imyizerere runaka nko kujya mu ijuru,kwizera Imana nubwo batayibona,kwizera imigenzo runaka n’ibindi.
Imwe mu ntambwe zituma habaho Jenoside ni uko abantu bamwe babwirwa ko abantu runaka ari babi,bafite imiziro ndetse ko kubica bagashira byatuma isi iba nziza cyane.
Intambwe 8 zituma habaho Jenoside
Umuhanga mu gukora ubushakashatsi ku byerekeye Jenoside witwa Prof.Gregory H. Stanton washinze umuryango witwa Genocide Watch ufasha mu kurwanya Jenoside,kuyigaragaza no guhana abayikoze n’abayiteguye.
1.Kuvangura abantu:Iki gice gitangira hakoreshwa ijambo “twe na bariya”,abantu bakagabanywa mu matsinda bagendeye ku butunzi,ku idini,ku bwenegihugu.Ibi nibyo byakomotsemo amazina Abadage,Abahutu,Abatutsi,Abatwa n’Abayahudi.
2.Gushyiraho ibimenyetso bitandukanya Abantu:Muri iki gice abantu bahabwa amazina cyangwa ibimeneyetso bibatandukanya n’abandi.Abantu biswe Abatutsi,Abatwa,n’Abatutsi.
Abantu bahabwa kandi ibintu bibatandukanya nk’imyenda,Amarangamuntu,n’ibindi.Muri jenoside yakorewe Abayahudi bahawe inyenyeri y’umuhondo,mu Rwanda batanga amarangamuntu yanditsemo amoko n’ibindi.
3.Gutoteza abantu: Iki gice kirangwa no kwambura uburenganzira itsinda ry’abantu bagatangira kubita inyenzi nkuko byakorerwaga abatutsi mu Rwanda,kubita imungu,kanseri cyangwa mikorobe,udukoko,n’ibindi.Abantu bamburwa uburenganzira bumwe na bumwe nko gutora,kuvurwa,kwitwa abantu,n’ibindi.
4.Guhuza Gahunda/Umugambi: Buri gihe Jenoside iba imaze igihe kinini itegurwa na Leta aho hakoreshwa inzego za gisirikare n’inzego zitazwi zitozwa kwica abantu.Leta itanga imyitozo ikomeye n’ibikoresho bizafasha abantu kumara abandi.Abiyemeje kwica bahabwa ibihembo n’agahimbazamusyi kugira ngo bakore ubwicanyi bashishikaye.
5.Guca itsinda rimwe ry’abantu ukarituza ukwabo hagashyirwaho amategeko abaca mu bandi bantu aho mu Budage hari harashyizweho amategeko abuza Abadage gushyingiranywa n’Abayahudi.Abadage bari barasobanuriwe ububi bw’Abayahudi kugira ngo babange.Ibi bikorwa kugira ngo hatazagira ubangamira umugambi w’ubwicanyi.
6.Imyiteguro ya nyuma:Imigambi ya nyuma y’ubwicanyi ishyirwaho.Leta cyangwa inyeshyamba zipanga ibyo zakorera amoko yashyizweho.Haduka imvugo zivuga ngo “Nitutabamara bazatumara”.Jenoside itangira kugirwa uburyo bwo kwitabara.Abicanyi bahabwa imbunda n’ibindi bikoresho byo kumara abandi.
7.Ubwicanyi :Abagomba kwicwa baba bazwi kuko baba barahawe ibirango,baratujwe ahantu hamwe cyangwa se barambitswe imyenda ibatandukanya n’abandi.Imitungo yabo iba yarafatiriwe ku buryo batashoboraga guhunga.
Ubwicanyi buhita butangira ubwoko runaka bukicwa bwitwa ko atari abantu.Hakorwa ibikorwa by’ubwicanyi,gufata ku ngufu,n’ubugome bw’indengakamere.
8.Guhakana Jenoside: Nyuma y’ubwicanyi bw’indengakamere,abakoze Jenoside n’abayiteye inkunga batangira kuyihakana bakavuga ko itabayeho.Abicanyi bagerageza gucukura ibyobo byo gutamo abantu,gutwika imirambo n’ibindi.
Abagizi ba nabi bagerageza guhisha ibimenyetso ndetse bagatera ubwoba abatangabuhamya mu rwego rwo gupfobya Jenoside.Abicanyi batangira kuvuga ko nta cyaha bakoze kwica bagenzi babo.
Dusingizimana Remy is a journalist for Umuryango.rw. He studied at the University of Rwanda.He holds a Bachelor’s degree in Journalism and Communication. He started his career in writing about sports in 2015.Follow him on Twitter and Instagram @REMY SAGAN
Ingengabitekerezo ya genocide iragenda irangira gusa murubyiruko ho iracyarimo kandi iteyubwoba ndetse cyane
ibirenzeho


text:
[Ndlr: Abanyarwanda babivuze ukuri ngo » Uwiba ahetse aba abwiriza uri mu mugongo »! Ingeso mbi yo gutekenika amakuru na raporo zose zerekeye ubuzima bw’abanyarwanda yazanywe na FPR igomba gucika burundu kuko kubeshya atari muco nyarwanda. Niba iyo ngeso yokamye Inkotanyi itamanganywe n’urubyiruko dufite muri iki gihe ni ukuvuga ko narwo ruzayikurana rukayiraga abana babo kugeza u Rwanda rurimbutse. Rubyiruko, nimutegure ejo hazaza hanyu heza, mwirinde ikinyoma. Ndizerako iyi baruwa yandikiwe Cyomoro azayisubiza akavugisha ukuri bityo akaba yitandukanyije ni ikinyoma cyoretse u Rwanda, « Veritasinfo » yishimiye kubagezaho ibaruwa urubyiruko rwandikiye Ivan Cyomoro imusaba gukura urujijo mu banyarwanda!]
Kuwa 13 Ugushyingo 2020
Impamvu :Gusaba ko abanyarwanda bava mu gihirahiro.
Bwana Ivan Cyomoro Kagame,
Nkwandikiye iyi baruwa nk’umusore mugenzi wawe, u Rwanda rwanone ndetse n’ejo , ariko cyane nk’Umunyarwanda musangiye igihugu. Impamvu nyamukuru itumye nkwandikira; ni ubufasha ngukeneyeho ndetse nzi neza ko bukenewe n’abanyarwanda benshi n’ubwo badashobora kubivuga kumugaragaro.
Ubwo bufasha rero ntabundi, ni uko wakoresha ububasha ufite kumubyeyi wawe President Paul Kagame bityo ukamusaba gukura abanyarwanda murujijo niba agihumeka. Ibi ntubifate nkogutebya cg gukinisha ubuzima bw’umubyeyi wawe ndetse n’icyubahiro afite nk’umukuru wigihugu, ahubwo ubirebere mu isura yokuba umubyeyi wawe yararenze kuba uwanyu gusa, akaba ari uw’igihugu cyose, uko yaba agaragara kose nibikorwa yaba akora byose byaba ibyiza cg ibibi.
Subiza amaso inyuma mumateka y’igihugu cyacu urebe inzirakarengane z’abaturage rubanda rusanzwe bagiye babura ubuzima bwabo uko ubuyobozi bwahindukaga mu gihugu cyacu. Byumwihariko ibuka 1994 ubwo President Habyarima yicwaga ibyago igihugu cyagize nyuma yurupfu rwe; imiryango yacu yarahatikiriye kugera no kubatazi ibiba bibera muri politike. Nkaba rwose nkwinginga ngo ukore ibishoboka byose tutazongera guhura n’akaga nkako kandi kugezubu hari icyakorwa bigakumirwa.
Muvandimwe, amezi arenze 6 umubyeyi wawe akaba na President w’u Rwanda bivugwako yaba atakiriho, zirikana ko ayamakuru azwi n’abanyarwanda benshi baba abari mu Rwanda ndetse nohanze y’u Rwanda. Ndakumenyeshako benshi bahangayitse bibaza ikizakurikira kuko badashira amakenga za videos n’amafoto bikunze gushyirwa hanze n’ibiro bya papa wawe ndetse n’itangazamakuru ryo mugihugu cyacu nawe uzi neza ko ritigenga.
Bityo rero niba umubyeyi wawe akiriho mudusabire akore igikorwa gikuraho urujijo, niba atajya mubaturage kubera impamvu zitandukanye wenda harimo nicyorezo cya COVID 19 cg izindi mpamvu ze bwite, ashobora gukorera uruzinduko mumahanga cyane mubihugu by’iburayi cg USA aho benshi mubanyarwanda babona amakuru adashidikanywaho yuruzinduko rwe. Abaye atakiriho nabwo cg afite ikindi kibazo nk’uburwayi bwamumugaje ndakwihanganishije, ndetse ndagusaba kugira ubutwari nk’umwana mukuru mumuryango ugasabako abanyarwanda babimenyeshwa,kuneza y’igihugu cyacu niba koko ukifuriza ejo heza.
Narondogoye ariko byari ngombwa,kuko iki ni ikibazo gikomeye n’ubwo benshi batakivuga kubera ubwoba uzi ubutegetsi bw’umubyeyi wawe bwashyize mubanyarwanda. Mboneyeho gusaba uwo byakundira wese ko yakora ibishoboka byose kugirango iyi baruwa ikugereho,kuko ntabundi buryo mfite bwokuyikugezaho.
Gira amahoro
Kabeja Luther (facebook)


text:
Ku cyumwe tariki ya 05 Nyakanga abakristu ba paruwasi Cathedrale ya Cyangugu bari mu byishimo bikomeye, byo kwakira umupadiri mushya, Padiri Sylvere NDAYISABYE, wahawe iryo sakramentu mu gitambo cya misa cyayobowe na Nyiricyubahiro Musenyeri, Jean Damascène BIMENYIMANA, Umushumba wa Diyosezi ya Cyangugu kuri stade y’akarere ka Rusizi. Itorwa ry’umusaseridoti mushya muri iyi paruwasi ribaye nyuma y’imyaka 6 nta mupadiri uvutse muri iyi paruwasi.
Ureste abasaserdoti bo muri diyosezi ya Cyangugu n’abo mu zindi diyosezi baje gushyigikira padiri mushya, abaturage abakirstu n’imiryango ya paridi Sylvère bari baje kumushyigikira ari benshi ari nako bamugararariza ibyishimo batewe no kuba yongeye kuzana ibirori mbonekarimwe muri paruwasi.
Nyuma yo kugirirwaho imihango ya gikiristu ijyanye no kwemeza kumugaragaro ko uwari diyokoni syslvère NDAYISABYE abaye umusaserdoti, umwepiskopi wa diyosezi yatanze impanuro zinyuranye kuri Padiri Sylvère NDAYISABYE ariko zinareba abandi bapadiri zirimo: Kuzirikana ko kuba padiri ari umuhamagaro, uwageze kuri uru rwego akwiye guhora azirikana bityo bigatuma arushaho kumvira ijwi ry’Imana yo ihamagara buri wese mu gushaka kwayo. Padiri Sylvère kimwe na bagenzi be basabwe kwitanga batiganda, kugeza inkuru nziza kuri bose cyane cyane abafite intege nke. By’umwihariko umwepiskopi yasabye padiri Sylvère na bakuru be kuba intangarugero mu butumwa bwabo bwa buri munsi, kwihatira gusenga, gusoma ijambo ry’Imana no kogeza inkuru nziza mu bakristu bashinzwe, kwagura umuryango w’imana, guharanira kwitagatifuza iteka mu magambo no mu bikorwa byabo bya buri munsi.
Mu ijwi ry’abakristu ba paruwasi cathédrale ya Cyangugu, Madame Josephine UWIBAMBE yashimye Padiri Sylvère kuko yabaye intangarugero mu nzira zitoroshye yanyuzemo kugeza ageze kuri uru rwego. Mu mpanuro za kibyeyi uhagarariye abakristu yibukije padiri ko akwiye kurangwa n’imyitwarire myiza, akabera abakristu urugero rwiza mu byo azashingwa byose. Yaboneyeho gukangurira abakristu gushyira imbaraga mu bikorwa byo guteza imbere paruwasi yabo na diyosezi, yizeza Padiri mushya ko abakristu biteguye gufatanya nawe no kukomeza kumusabira kugira ngo azarusheho kurangiza neza inshingano ze.
Mu ijambo yageneye uyu munsi, Umushumba wa Diyosezi, Nyiricyubahiro Musenyeri Jean Damascene BIMENYIMANA yashimiye Imana yo yayoboye intambwe za padiri Sylvère kuva atangira amashuri kugeza ubu. Yaboneyeho gukangurira abarezi n’ababyeyi kudapfukirana impano n’ingabire z’abana ahubwo bakabayobora neza buri wese mu muhamagaro we
. By’umwihariko yasabye amabyeyi kudatwarwa no gushakisha imibereho ngo bibagirwe inshingano zo guha uburere bukwiye abana mu miryango.
Umushumba wa Diyosezi yibukije Padiri Sylvère ko kuba padiri bidakuraho guhura n’ibigeragezo bishingiye ku mibereho n’ubuzima bwa buri munsi bityo amusaba gukomera ku isengesho no guharanira kuba intangarugero mu ubutumwe bushya yinjiyemo, kuzirikana ku masezerano yagiriye imbere y’Imana n’imbaga y’abakristu bityo akirinda icyazatuma abantu bamubonamo indi sura itandukanye n’iyumusaserdoti
. Yashmiye ababyeyi n’umuryango wa padiri Sylver ku ruhare bagize mu kumutoza uburere bwiza kugeza abaye umupadiri.
Ibi birori byanitabiriwe n’abayobozi bo mu nzego zibanze barimo n’Umuyobozi w’akarere ka Nyamasheke bwana KAMARI Aimé Fabien wifurije ikaze mu butumwa bushya padiri Sylvère NDAYISABYE anamushimira imbuto nziza yabibye mu rubyiruko ubwo yakoreraga ubutumwa muri paruwasi ya Nyamasheke amusezeranya ko bazakomeza gufatanya mu butumwa bushya yinjiyemo
• Sexual Counseling and Education• Sexual related genital pain buy cialis usa.
. By’umwihariko uyu muyobozi yashimye uruhare rya Kiliziya Gatolika na Diyosezi ya Cyangugu by’umwihariko ku ruhare rwayo mu guteza imbere imibereho myiza y’abaturage binyuze mu burezi, ubuzima, kwiteza imbere ndetse no gushyigikira abagifite intege nke akaba yarijeje ko azakomeza gushyigikira imikoranire myiza hagati y’inzego z’ubuyobozi na diyosezi mu rwego rwo guteza imbere kiliziya na leta.
Padiri Sylvère NDAYISABYE avuka muri paruwasi cathédrale ya Cyangugu, muri Centrale ya Munyove, ubu ni mu murenge wa Gihundwe akagari ka Shagasha akarere ka Rusizi. Yize amashuri abanza ku kiga cy’amashuri cya Shagasha, akomereza ayisumbuye muri seminari nto ya Mutagatifu Aloys, akaba arangije amasomo amwemerera kuba padiri muri seminari nkuru ya Nyakibanda.
Byegeranijwe na Ndindiriyimana Gakuru Gaspard


text:
Inyigisho yo Kuwa kabiri w’Icyumweru cya 28 gisanzwe, A
Ku ya 14 Ukwakira 2014
Amasomo: Ga 5, 1-6; [Za 118(119)]; Lk 11, 37-41
Amasomo yo kuri uyu wa kabiri yose ateruriye ku iyobokamana nyakuri Yezu adushakaho: ni irishingiye ku mutima rigaragazwa n’ukwemera n’urukundo, si irishingiye ku kubahiriza amategeko rigaragazwa n’ibikorwa bitegetswe.
Muri Israheli y’Isezerano rya Kera baragiraga bati kugirango ube intungane ugomba gukora iki cyangwa iki, ibyo bikorwa ubwabyo bikakugira intungane, ku buryo washoboraga kwitegereza umuntu iminsi ibiri itatu ukemeza ko azajya mu ijuru kubera ko yasenze gatanu ku munsi, kuberako atigeze avugana n’abantu badasobanutse cyangwa abanyamahanga, kubera ko yakarabye intoki avuye hanze, kubera ko ku myenda ye handitseho amategeko y’Imana, kubera ko yahaye umukene igiceri, kubera ko yasibye kurya, kubera ko ari umuyahudi wagenywe, n’ibindi…, ariko byose atari ngombwa ko bijyana n’umutima wuzuye urukundo, rimwe na rimwe ndetse uwo muntu ari umugome ruharwa.
Kuri Yezu si ko bimeze. Ibyo byose ntacyo bivuze niba bidaturutse ku guhinduka nyakuri guturuka ku kwemera Imana, kwa kundi gutuma umuntu asigara agengwa n’urukundo rutuma akora ikiza atitaye ku mategeko, atabitewe n’uko bitegetswe, rimwe na rimwe ndetse ntatinye kugaragara nk’udakurikiza amategeko niba ibyo ategeka bibangamiye urukundo rugomba kugirirwa buri wese nta vangura, ndetse rimwe na rimwe birurwanya. Mu by’ukuri nta kimenyetso runaka kidashidikanywa cyakwereka ubutungane bwa runaka. Igicumbi cy’ukwemera kiba mu mutima, kandi nta muzindutsi wa kare wahatashye. Nyirubwite gusa niwe ufite inshingano n’ubushobozi byo kuhasukura abifashijwemo n’ingabire y’Imana, kandi ni nabyo byihutirwa. Noneho ibikorwa by’urukundo bigakorwa bishibutse ku mutima wahindutse aho kugira ngo bikorwe kubera ko hari itegeko ribigena. Umukristu ntagomba kurangamira itegeko ngo aritinye. Umukristu aremera, akizera akanakunda maze ibikorwa bikavumbuka mu mutima nk’uko amazi ava mu isoko.
Abanyagalati bari bamwe mu bo imvugo ya kiyahudi cyangwa iya bibiliya muri rusange yita abanyamahanga. Nta muco wo kugenya bagiraga. Pawulo Intumwa yamaze kubigisha no kuhashinga Kiliziya umwe mu bigisha Ijambo ry’Imana ukomoka mu bayahudi arahanyura abigisha ko ubutungane budashoboka niba batigenyesheje. Pawulo arababurira kuko izo nyigisho zashoboraga kubasubiza mu myumvire y’isezerano rya kera ishingiye ku mategeko agereranya n’ubucakara. Twebwe abakristu ikidukiza ni ukwemera dufitiye Yezu Kristu, kwa kundi twakiriye igihe tubatizwa, ariko kugomba kugenda gukura uko bwije uko bukeye, uko bwije uko bukeye kukatugira intayegayezwa mu kwizera no mu rukundo.
Ijambo ry’Imana mu bihe byose rigomba kutubera inkuru nziza. Ni ukuvuga ko rigomba kugera mu mibereho yacu rikazamura imyumvire isanzwe ya muntu rikayisanisha n’imyumvire y’Imana twigishijwe na Yezu Kristu. Muri kamere yacu dukunda kugira umurongo uhamye tugenderaho, ku buryo ugeraho ukatubera nk’itegeko. Abantu tujya twivumbura ku mategeko ariko kamere yacu ikunda itegeko. Urukundo rwo ntirugira itegeko. Mu gukunda nta “bigomba kugenda bitya” ihaba. Ibyo tubisanga mu rukundo rusanzwe rw’abantu ariko no mu rukundo dutegekwa rw’Imana ni ko bimeze. Ukunda agengwa n’ugushaka k’umukunzi. Ibyo nta mpungenge biteye kuko umukunzi nyawe nawe atarangwa no kwikunda bibangamira uwo akunda, nawe ahubwo aba yiteguye gutanga ubuzima bwe ngo amererwe neza. Kudupfira ku musaraba bya Yezu ni cyo bitwigisha: Imana iradukunda ku buryo idashidikanya gutanga umwana wayo (kwitanga ubwayo). Natwe tugire ishyaka ryo kumenya icyo ishaka duhugukira Ijambo ryayo, kandi n’iyo cyaturushya tugikore. Ibyo bidusaba kandi kwakira ingabire za Roho wayo kugirango aduhe ubutwari kandi tuvumbure icyo tugomba gukora kuko ibihe bishya bizana “udushya”, hakaba ubwo twajijwa tugasobanya n’Imana, tukitiranya ugushaka kwayo n’ibitekerezo by’inzaduka. Imyumvire ishingiye ku mategeko ibangamira Roho w’Imana, kuko ushaka kumumenya ikamukeneka (maîtriser).
Nyagasani duhe kugira ubwigenge nyabwo bw’abana b’Imana.
Padiri Jean Colbert NZEYIMANA


text:
Rubavu: Inyubako ikorerwamo n’ivuriro ‘La Croix du Sud’ yangijwe n’umutingito
Imitingito irimo kwiyongera mu Karere ka Rubavu ikomeje guhangayikisha abaturage barimo kwangirizwa ibyabo, uwo ku manywa kuri uyu wa Gatatu tariki 26 Gicurasi 2021 ukaba wangije inyubako ikorerwamo n’ivuriro rizwi nka La Croix du Sud riri mu mujyi wa Gisenyi.
Abaturage babibonye biba bavuga ko batunguwe no kubona inzu bari bazi ko ikomeye umutingito uba igahita yangirika.
Iyo nzu yangiritse isanzwe ikorerwamo n’ivuriro rya la Croix du Sud "kwa Nyirinkwaya" hamwe n’iguriro. Ababibonye bavuga ko nta muntu wayikomerekeyemo ariko bigaragara ko kongera kuyijyamo bihangayikishije.
Minisitiri Kayisire Marie Solange uyobora Minisiteri ishinzwe ubutabazi hamwe n’itsinda rinini rihuriweho n’impugucye mu buzima, ubumwe bw’ibirunga n’amabuye y’agaciro, ibidukikije, barimo barabera icyakorwa kugira ngo abaturage bugarijwe n’ibibazo bikomoka kuri iyo mitingito bafashwe.
Mu ishuri rya ESSA Gisenyi yasuye abanyeshuri baryigamo bahungabanyijwe n’imitingito yaciye inzira ya rift valley mu kigo cyabo, yabasezeranyije ko harimo kwigwa aho bajyanwa bakiga bashyize umutima hamwe, ariko abasaba gukomeza kwambara agapfukamunwa neza kuko karimo kurinda imyuka yarekuwe n’ikirunga, ariko bagakomeza no kwirinda icyorezo cya Covid-19.
Minisitiri Kayisire yasuye inyubako z’ibitaro bya Gisenyi zashegeshwe n’imitingito, ndetse akomeza urugendo mu nkambi y’impunzi z’abanyecongo 654 bahungiye mu Rwanda imitingito n’ingaruka zayo bikomeje kwiyongera.
Ubuyobozi bw’Akarere ka Rubavu ntiburatangaza ibimaze kwangizwa n’imitingito yatangiye kumvikana mu Karere ka Rubavu ku va ku itariki 22 Gicurasi 2021.
Inkuru zijyanye na: Nyiragongo
- Rubavu: Abagizweho ingaruka n’iruka rya Nyiragongo babayeho bate?
- Goma: Ubuyobozi bwasabye abahunze iruka rya Nyiragongo gusubira mu ngo
- Rubavu: Imiryango 2,504 yangirijwe n’imitingito imaze guhabwa ubutabazi
- Rubavu: Ibitaro bya Gisenyi byongeye gutanga serivisi
- Amashyuza yari yaragiye kubera imitingito yagarutse
- Mu Rwanda hasigaye Abanyekongo babarirwa mu 1000 bahunze Nyiragongo
- Ikiyaga cya Kivu nticyahungabanyijwe n’iruka rya Nyiragongo
- Imiryango yasenyewe n’imitingito irasaba gufashwa kubona ahandi ho kuba
- Rubavu: Ubuyobozi burahamagarira abantu gusubukura ibikorwa byabo
- Rubavu: Amashyuza yaburiwe irengero kubera umutingito
- Impunzi z’Abanyekongo zikomeje gusubira iwabo
- Rubavu: Ibyangijwe n’imitingito byatangiye gusanwa
- Ubuyobozi burahumuriza abumvaga ko ikirere n’amazi bya Rubavu byagize ikibazo
- Kuruka kw’ibirunga n’imitingito bizagira uruhare mu gutandukanya Congo n’u Rwanda – Impuguke
- Rubavu: Inzu zisaga 1,500 zimaze kwangizwa n’imitingito
- Ibyuka bituruka muri Nyiragongo bigira ingaruka ku buzima - Impuguke
- Mu Kivu hagaragaye isambaza zapfuye nyuma y’umutingito
- Igihiriri cy’Abanyekongo bahungiye mu Rwanda
- Hari impungenge z’uko Nyiragongo yakongera kuruka
- Abatuye muri metero 200 uvuye ku murongo waciwe n’imitingito bafite inzu ziyashije bagomba kuhava - Minisitiri Kayisire
Ibitekerezo ( 1 )
Ibi byose biriyongera kuli Covid 19.Bisanga ubukene kuli benshi.Bihuje n’ubuhanuzi bwa bible ivuga ko mu minsi y’imperuka hazabaho ibihe biruhije.Ni igitabo cyahumetswe n’Imana,gitandukanye n’ibindi bitabo byiyita ko byaturutse ku mana.Ni iki kitwemeza ko bible yaturutse ku mana koko?Ni ubuhanuzi bwayo bwinshi cyane bwagiye busohora.Urugero,mu mwaka wa 33,Yezu yavuze ko Abaroma bazaza bagasenya umujyi wa Yeruzalemu.Niko byagenze mu mwaka wa 70.Urundi rugero,Daniel yahanuye ko Alexander the Great azategeka Uburasirazuba bwo hagati.Niko byagenze.Byerekana ko nta kabuza n’ubundi buhanuzi busigaye buzaba.Urugero ni imperuka dutegereje,isi izaba paradizo,irimburwa ry’abantu bose bakora ibyo Imana itubuza rizaba kuli uwo munsi,umuzuko wo ku munsi wa nyuma,etc…


text:
Nakuze numva nzaba umudepite…
Joselyne w’imyaka 18, ni umuyobozi w’inama y’igihugu y’abana mu karere ka nyaruguru. Yitoje kuba umuyobozi binyuze mu myitozo itandukanye harimo no kuba umusangiza w’amagambo mu birori bitandukanye. Ni nyampinga twaramusuye, atubwira uko yabigenje ngo abashe kuba umuyobozi wifitiye ikizere n’uburyo kuba umusangiza w’amagambo bibigiramo uruhare rufatika.
Joselyne yatangiye kwitoza kuyobora akiri mu mashuri abanza. Ngo iyo bahabwaga umukoro wo mu matsinda yafataga inshingano zo kuyobora itsinda rye, akamenya uko aha abandi ijambo. “Numvaga ibitekerezo by’abandi singire uwo nima ijambo, noneho igitekerezo cya buri wese tukakigorora nk’itsinda.” Nyuma abo bigana baje kumutorera kuyobora ishuri. Ageze mu mashuri yisumbuye yagiye mu itsinda ry’itangazamakuru (media club). Ngo bakoraga imyitozo itandukanye harimo uwo guhagarara imbere, abandi bakajya bakubaza ibibazo. “Byantozaga kuvugira mu ruhame kandi nari mbizi ko kuyobora bisaba no kuba ushoboye kuvugira mu ruhame.”
Waba wibaza impamvu yamuteraga guhora yitoza? Yadusubije iki kibazo agira ati: “Nakuze numva nzaba umudepite kandi numvaga bisaba ko waba warayoboye abandi.” Joselyne ngo icyo yabonaga cyamufasha kwitoza kuyobora yagisamiraga hejuru. Kuba umusangiza w’amagambo ni andi mahirwe yungutse, dore ko yari yaratangiye kuyobora Inama y’Igihugu y’Abana mu karere.
Ngo ntazibagirwa umunsi wa mbere aba umusangiza w’amagambo. “Twari mu Nama Nkuru y’Igihugu y’Abana, maze umuyobozi atubwira ko ashaka umwana uyobora inama y’uwo munsi.” Joselyne ngo yumvise abishatse ariko agira ubwoba. Yabiganirije abo ayobora, bamwumvisha ko abishoboye, ko akeneye gutinyuka gusa. Joselyne ati: “Byaje kurangira niyamamaje barantora maze nyobora iyo nama.” Ngo kuva ubwo yakomeje kujya abikora uko abonye amahirwe.
Kuba umusangiza w’amagambo byakemuye zimwe mu mbogamizi yahuraga na zo mu miyoborere ye. Agira ati: “Byamfashije gukorera ku gihe. Mbere sinitaga kureba ngo mbese bampaye kuvuga iminota ingahe.” Ariko ngo amaze kuba umusangiza w’amagambo, byamuhaye kubaha igihe kuko iyo hari uwo yahaga umwanya, akawukoresha nabi byamubabazaga cyane. Gusa n’ubwo yari abonye kimwe mu byamufasha, ngo ariko ntibyahise biza. Ati: “Igihe kimwe nagiye kuvuga ijambo mu ruhame maze ndwana no kuvuga amagambo make ngo nubahirize igihe, ahubwo birangira mpangayitse ‘stress’ (soma siteresi) iramfata. Nabuze icyo mvuga n’icyo ndeka. Gusa uko iminsi yagiye ishira byagiye biza.”
Joselyne yashoje atubwira ko kugira ngo ugere ku cyo wifuza bisaba kwitoza, ati: “Iyo witoje umenya icyo ukeneye gusobanukirwa kurushaho ukamenya aho ugishakira.”


text:
Padiri Simons wabaga muri Paruwasi ya Save muri Diyosezi ya Butare, azwi cyane ku rukundo ruhebuje rwamuranze mu gihe cya Jenoside yakorewe Abatutsi mu 1994, ubwo yitangiraga abana bo mu kigo cy’imfubyi cy’i Cyotamakara muri Ntyazo [mu Karere ka Nyanza], n’abandi babahungiye akabarokora.
Bangangira Félicien, umwe mu barokokeye i Cyotamakara, yabwiye IGIHE ko kuwa Kane w’icyumweru gishize Padiri Simons yabanje kumva atameze neza ariko n’ubundi yari asanzwe arwara umutima, afite n’ikibazo cya diabetes.
Bigeze kuwa Gatandatu nibwo yarembye bamujyana mu bitaro i Butare baramusuzuma basanga ngo hari umutsi ujyana amaraso mu mutima ushobora kuba warazibye, bahita bamwohereza i Kigali mu bitaro byitiriwe Umwami Faisal. Yahageze ku cyumweru nimugoroba birananirana bigeze mu rukerera rwo kuwa mbere saa kumi n’imwe yitaba Imana.
Bangangira ati “Yari umupadiri w’urukundo ushyira mu bikorwa ivanjiri yatojwe. Nabijyanisha n’urukundo yagaragaje mu gihe cya jenoside. Yakunze abana b’imfubyi, twe tuvuga ko yanabitangiye”.
Mu 1994 Padiri Simons yari mu kigo cy’imfubyi cy’i Cyotamakara. Icyo kigo cyarimo abana bagera kuri 30 cyangwa 40, ariko jenoside ibaye abana benshi ndetse n’abantu bakuru batuye hafi ahongaho bahungiye muri icyo kigo.
Bangangira ati “Uko baje bose yarabakiriye, arabahisha, arabatunga, abarwaye, abo batemaguye akabavura. Abo abashije kuba yarokora akoresheje amafaranga akabikora, hagira abaza kurokoka babimukesheje”.
Abarokokeye i Cyotamakara bafashijwe na Padiri Simons ndetse n’imiryango yabo bari baratangiye igikorwa cyo gukusanya ubuhamya bw’ubutwari bwamuranze kugira ngo bwigweho ahabwe umudali w’ishimwe.
Jean Marie Rutambuka ukuriye komite yakusanyaga ubuhamya kuri Padiri Simons, yabwiye IGIHE ko yahishe abana barenga 100, akagerageza gukoresha bamwe mu bo yareraga batahigwaga ngo barinde abahigwaga.
Padiri Simons kandi yatangaga amafaranga n’ibindi akabiha interahamwe ngo zitinjira mu kigo zigatwara abana b’abatutsi ngo zibice.
Bivugwa kandi ko ubwo abasirikare b’Ababiligi bicirwaga mu Rwanda kuwa 7 Mata 1994, Ambassade y’u Bubiligi i Kigali yamusabye ko yatahana n’abandi Banyaburayi akanga gusiga abahigagwa i Cyotamakara.
Padiri Simons yari afite imyaka 79 harimo 51 yari amaze ari Umusaserdoti.


text:
Ku muntu utarasomanaho na rimwe yumva gusomana bigoye, Ariko kandi ni byo. Gusoma umugore, umukobwa, umuhungu cyangwa umugabo bwa mbere ntibyoroshe. Kubibona mu mashusho biroroshye ariko kubishyira mu bikorwa ni ikindi kibazo.
Aha twaguhitiyemo uburyo wakwitwara mu buryo bwo gusomana.
1.Ntabwo ugomba gusoma umukunzi wawe gusa ari uko mugiye guhuza igitsina. Gusomana bigomba gukorwa buri gihe nk’ikimenyetso cy’urukundo mufitanye.
2.Kugira ngo utigora mu gusomana, wikwishyiramo ibitekerezo byinshi byo gusomana nka kanaka wabonye cyangwa wumvise. Soma umukunzi wawe mu buryo busanzwe kandi bworoshye umwereka ko umukunze.
3.Mbere y’uko usoma umukunzi wawe cyangwa undi muntu ugomba kumenya niba abishaka. Ushobora kubimusaba cyangwa ukareba ibimenyetso byerekana ko agushaka nko kuba arimo kukwegera cyane cyangwa akumwenyurira k’uburyo ubona ko agukunze.
4.Ntugatamire umunwa wose w’umukunzi wawe. Abagore ntibakunda umuntu ubasoma ku buryo iminwa itoha cyane.
5.Ntugakomeze iminwa yawe. Jya ureka iminwa yorohe. Ntugafunge iminwa yawe. Ugusoma agomba kumva iminwa yawe yoroshye, yirekuye kandi ishimishije, imutegereje.
6.Abagore benshi bakunze gusomwa banakorwa mu misatsi. Ntukibagirwe gukora mu misatsi y’umugore wawe cyangwa undi mukunzi.
7.Ntabwo ari ngombwa ko ukoresha ururimi kugira ngo gusomana biryohe. Gusomana kwinshi kuryoha ntigukoresha ururimi. Gukoresha ururimi(French Kiss) biraryoha ariko iyo umuntu abisobanukiwe neza. Niba utabisobanukiwe, byihorere gusomesha iminwa biraryoha na byo.
8.Iyo umaze kumenyerana n’umukunzi wawe ushobora kugerageza uburyo bwo gusomana bwabashimisha.
9.Ntugasuzugure gusomana. Ni ubryo bwo kuvuga ibyo udashobora kwatuza amagambo! Kumubwira ko umukunda kandi ko wifuza ko muba umwe. Abagabo benshi babona ko gusomana ari inzira ifite aho ibaganisha-ku gitsina. Ni byiza kubaha gusoma ukabikora ubikunze, iyo umugore abibonye ashobora kugusaba ko mujya mu yindi ntera.
10.Ni byiza gusomana uhumirije.Ushobora gutangira gusomana ureba ariko iyo iminwa imaze gukoranaho ni byiza gufunga amaso kuko bituma wibagirwa byose ugatekereza gusa ku gikorwa cyo gusomana. Abantu bakunze kuvuga ko niba umugabo arimo kugusoma areba ataba akwitayeho. Ni byo. Nuramuka urimo gusomana n’umuntu ukabona arakanuye uzamenye ko utamuba mu mutima!
11.Mbese urashaka ko agusoma? Mwegere. Umusekere, umurebe mu maso aho kureba hirya cyangwa hasi. Wikwipfumbata ahubwo irekure. Ugomba kwerekana ibimenyetso by’uko ushaka ko agusoma .Ku bagore, niba wifuza ko umugabo agusoma ugomba kwicara umwegereye kandi umureba. Niba muhagaze ntugomba kumutera umugongo. Ahubwo uramwegera ukamureba mu maso! Ushobora kumusaba ko agufungira neza iherena cyangwa akurebera niba urunigi rwawe rufunze neza! Kugira ngo abikore bisaba ko akuzengurutsa amaboko icyo gihe uhita umureba mu maso uteretse amaso ukamuhamagara mu izina n’akajwi koroshye. Ntiyabura kugusoma.
12.Gusomana n’igitsina. Iyo musomanye cyane hari igihe muba mwumva mushatse kujya ku yindi ntera. Si byiza ko mujya mu yindi ntera mutabyiteguye kubera ingaruka ziterwa no guhuza ibitsina bitateguwe. Ni byiza guhitamo gusomanira ahantu byatuma mudashobora guhuza ibitsina nko mu busitani bwa rusange cyangwa muri film. Gusomana mwicaye ku buriri akenshi bivamo guhuza igitsina.
13.Gira isuku! Ugomba koza mu kanwa kandi ukaba uhumura neza!
1,322 total views, 1 views today


text:
Ababyeyi bafite abana b’ubumuga bwo kutabona, kutumva no kutavuga kimwe n’abagendera mu tugari, barasabwa kuzamura imyumvire kimwe n’abaturage kugira ngo barusheho kwita no guha agaciro ku burezi bw’ababufite.
Mukashyaka Speciose umubyeyi ufite umwana ufite ubumuga bwo kutavuga mu Karere ka Kayonza, yavuze ko umwana we amaze imyaka 7 avutse, ko babanje gukomeza kumujyana ku ishuri.
Yagize ati ‘‘kubona ishuri ry’umwana ryaratugoye kubera ko aho dutuye nta shuri riri hafi yaho dutuye bituma akererwa kwiga”.
Mukashyaka yakomeje agira ati ‘‘Umwana yatangiye kwiga mu 2020, twamujyanye ku ishuri rya Kayonza Parents byabanje kutuvuna, uko agenda yigira hejuru 2021, nibwo twamuhinduriye ishuri ryitwa ‘‘Kayonza Deap Blind Center’’ ryigisha amasomo y’ururimi rw’amarenga’’.
Uwo mubyeyi avuga nabwo byabanje kugorana kuganira nawe kuko afite ubumuga bwo kutumva no kutavuga kuko ari we wihigiraga amarenga. Ati ‘‘kubona ishuri ririmo umwarimu wakwigisha abafite ubu bumuga biragoye niyo mpamvu bitugora kuko amashuri ari macye’’.
Mahoro Jules Umwarimu ku ishuri ‘‘Kayonza Deap Blind Center’’ yavuze ko ababyeyi bagomba gufashwa kuzamura imyumvire, kuko hari bamwe mu babyeyi batari bavana abana babo iwabo mu gikari ngo basange abandi bige, biteganyirize ejo habo heza kuko na bo barashoboye.
Ati ‘‘Umubyeyi asabwa gutanga ibihumbi 100 ku igihembwe ariko ababyeyi batishoboye bo mu cyiciro cya 1 turaganira, twakira abafite ubumuga bwo kutabona neza, abatumva n’abatavuga, tubigisha ururimi rw’amarenga, tubigisha imyuga y’ubwubatsi, kuboha imisatsi, dufite gahunda yo kwigisha n’indi myuga, mbere tubigisha gusoma no kwandika, iyo habonetse ukuze tumufasha amezi atatu’’.
Mahoro avuga ko ababyeyi benshi ntabwo bafite ubushobozi, inzitizi ku bana n’imyumvire y’ababyeyi usanga ikiri hasi, kuko hari abana biga bataha n’ababamo 4 bose ni abana 10, avuga ko bafite gahunda yo kwagura ikigo nubwo ubushobozi ari buke, ko baramutse babonye abaterankunga bagera ku inzozi bifuza.
Mahoro avuga ko ari mu barimu wabashije gutera intambwe yo kwiga amarenga kugira ngo afashe abafite ubumuga. Yagize ati “nafashe umwanya wo kwiga amasomo y’ ururimi rw’amarenga, habonetse ubufasha bwo kunganira icyo kigo byatuma n’abandi batari baseruka baza, abo bana barimo abatabona neza, abatavuga n’abatumva, umwe afite imyaka 9,undi 10, undi 10, ko bafashijwe bagera ku inzozi zo kwiteza imbere kimwe n’abagenzi babo.
Rév Pasteur Ndagijimana Dominique, Umuyobozi Mukuru w’Ikigo cya‘‘Kayonza Deap Blind Center’’ rikaba ari ishami rya Nyagatare ryita ku bana bafite ubumuga bwo kutabona, kutumva no kutavuga kimwe n’abagendera mu tugari, yavuze ko gahunda yatumye bafungura ishami I Kayonza ni uko ababyeyi bafite abana bafite ubumuga byahoraga bahura n’inzitizi zo kuhora bajyana abana babo i Nyagatare hakababera kure.
Ati ‘‘Kayonza ni hagati y’Intara y’Iburasirazuba, hari n’abavaga i Kigali, twabonye tugomba korohereza ababyeyi, twakira abana bafite ubumuga bukomotanyije, batumva, batabona, batavuga n’abagendera mu tugari, abo utugari ntiturabageraho nabo tuzabakenera, tuzagenda twongera bitewe n’ubushobozi’’.
Akomeza avuga ko mu minsi iri imbere bateganya gahunda yo kwigisha mu Midugudu bise ‘Project Outreach Program’’ bafatanyije na Leta, aho bazaba bakangurira aho abandi bari, kubazana, bakabona amahirwe yo kwiga kimwe n’abandi.
Rév Pasteur Ndagijimana, avuga ko bitewe n’uburyo utugare duhenze ku buryo kamwe kagura ibihumbi 75 bitewe n’ubwoko bw’igari, bazasaba ubuyobozi bw’Akarere ka Kayonza na NCPD gufatikanya bagafasha abafite ubumuga bwo kutabona, kutumva, kumenya neza amarenga, blayi, inyandiko y’abatabona no guha ubushobozi imibereho myiza y’abagendera mu tugari.
Ati ‘‘Umwana agomba kubaho mu muryango tugomba gufatanya n’ababyeyi, tubaha amahugurwa, amufasha amaze gukura, ibihumbi ijana ku gihembwe kugeza ubu ntawe urayabona, duteganya ko umuterankunga ashobora kumwishyurira ni mu gihe umubyeyi tumwishyurira igice na we agatanga asigaye’’.
Ikigo cya Nyagatare gifite abana 157 bafite ubumuga bukomatanyije cyatangiye mu 2006, Kayonza bateganya kwakira abafite ubumuga 60 mu gihe bazaba babonye ubushobozi, bavuga ko bagikeneye ibindi bikoresho, nko kubaka ibyumba by’abana aho barara (dortoir).
Abana bafite ubumuga ntabwo bagomba kurenza abana 5 mu ishuri, mu gihe bazaba bakeneye abana 60 birumvikana ko abarimu bagomba kwikuba incuro nyinshi, kuko bisaba abagomba kubitaho bahagije, n’ibikoresho byinshi.
Butera Fidèle Umuyobozi ufite mu inshingano insimburangingo n’inyunganirangingo mu Bitaro bya Gahini, yavuze ko ubuzima bw’abafite ubumuga busa naho bukomeye, kuko abafite ubumuga bwo kutabona bakenera inkoni yabo y’umweru kimwe n’abakenera utugare, ko bisaba ko abatabona bagana ikigo cyabagenewe I Masaka, bakigishwa uburyo bwo kuyikoresha.
Ikibazo cy’abantu bafite ubumuga kigomba kwitabwaho, kuko ubushakashatsi bwagaragaye ko mu bantu 1 000 muri bo 5% baba bafite ubumuga, gusa muri iki gihe nta mubare ufatika.
Nkurayija Marcel Umuyobozi ushinzwe Ubuzima muri NCPD, yavuze ko kugira ubumuga bwo kugendera mu igari cyangwa kuba atabona, ko ubutabona ubwabwo ni inzitizi, no kuba ugendera mu igari udashobora kugenda n’amaguru yawe, ni inzitizi, yo kuri abo bantu.
Yagize ati ‘‘Iyo bihuye n’ubuzima busanzwe, umuntu aba abufitemo inzitizi y’imibereho ya buri munsi, uwo muntu ahita agira noneho umuzigo w’ubuzima ku buryo burenze ubwo abandi bantu badafite ubwo bumuga’’.
Nkurayija yavuze ko NCPD (National Council of Persons with Disabilities) ifite umubare w’abantu batabona, hakiyongera abafite ubumuga bw’ingigo, ubwo baheruka gukora ibarura mu 2015 na 2016 mu bafite ubumuga ibihumbi 151 236 bashyize mu cyiciro, muri bo ibihumbi 17 bakoreshaga utugari.
Nkurayija avuga ko kuba hari abafite ubumuga bwo kutabona no kugendera mu kagari ntabwo bivuze ko uwo muntu atishoboye akeneye ubufasha, cyangwa inkunga zihabwa abantu batishoboye, icyo n’ikintu kiba cyinjiyemo, nubwo icyo cyiciro biba bimeze gutyo bishobora kumwongerera ibyago byo kwisanga muri cya cyiciro cy’abatishoboye, ariko ntabwo bivuga ko umuntu kuba agendera mu kagare cyangwa atabona biri otomatike ajya mu cyiciro cy’abatishoboye.
‘‘Ababyeyi bafite abana bafite ubumuga kimwe n’abandi banyarwanda bakomeza gushishikarizwa kwita kubana bafite ubumuga babafata kimwe n’abandi bana mu muryango’’.
Hari uburyo buteganyijwe mu byitabwaho, kuba ufite ubumuga ni mu buryo bwikubye incuro ebyiri ni abantu batandukanye, bagomba kubona inkunga y’ingoboka, ni kimwe mu bigenderwaho, mu gufata inkunga z’ingoboka ni kimwe mu bigenderwaho.
Nta mwihariko mu Ingengo y’imari ya Leta yo gufasha abafite ubumuga ahubwo mu gihe ufite ubumuga atishoboye afashirizwa hamwe n’abandi batishoboye, bahabwa inkunga y’ingoboka, kugira ubumuga ni kimwe mu bigenderwaho mu gutanga iyo nkunga.
Basanda Ns Oswald


text:
Mu byo umubiri w'umuntu wibitsemo harimo agahumuro bita « phéromones ». Aka gahumuro gasohoka mu mubiri w’umuntu yaba umugabo cyangwa umugore, bityo kagatanga ubutumwa n’akandi gahumuro kagenzi kako na ko gaturutse ku rundi ruhande. Ako gahumuro gasohokera mu twenge duto tuba ku mubiri, ariko ubundi gakomoka mu myanya ndangabitsina yaba ku bagabo cyangwa ku bagore kagakorwa n’amatembabuzi bita sudoripares (glandes sudoripares).Ku bagabo rero, bagira ako gahumuro gakurura igitsina gore kitwa « androsténol », ariko bakagira akandi gahumuro gashobora gutuma abagore batabegera kitwa « androstérone ». Aka gahumuro tuvuze bwa nyuma ngo kaba gafite aho gahuriye n’isuku nke ikaba ari na yo mpamvu abagore bikundira abagabo cyangwa abasore biyitaho ku bijyanye n’isuku.
Ku bagore rero hari pheromenes, ka gahumuro, kitwa « copulines ». Aka kava mu myanya myibarukiro y’umugore. Iyo kageze ku bagabo, karabakurura cyane, maze umugabo yakwitegereza umugore, akabona ari ikiremwa kidasanzwe kandi yumva ashaka cyane. Hagatangira imirimo yo kumva yamwegera. Maze hagatangira kubaho gukwegana. Aka gahumuro ku bagore ngo kaba k gira imbaraga zidasanzwe iyo umugore ari mu gihe cya Ovulation, mu gihe cy’uburumbuke. Ni ukuvuga iyo abagabo bahuye n’ako gahumuro ka « copulines », « testostérones » (Horumone zituma umugabo yumva ashaka umugore) zihita ziyongera bikabije kandi mu gihe gito.
Turebe gato mu buzima busanzwe :
Ubundi iyo umuntu yakabije ku isuku, nyinshi cyangwa nke, byanze bikunze hari icyo bihindura ku bamureba cyangwa bari kumwe na we. Urugero ni nk’umuntu wimakiye cyane (Maquillage), umuntu witeye imibavu ihumura cyane, umuntu ufite umwanda udaheruka koga akagira impumuro mbi, umusinzi winyariye…aba bose bafite uburyo bakirwa n’abo bari kumwe cyangwa n’ababareba. Hari igitangaje rero. Inganda zimwe na zimwe zikora imibavu, ngo zaba zisigaye zishyiramo aka gahumuro ka za “pheromones”, gusa ngo ntabwo umubiri w’umuntu wakira neza izi “pheromones” z’inkorano nkuko wakira iz’umwimerere.
Si aka gahumuro konyine gashobora gukurura cyangwa kwirukana umugabo cyangwa umugore:
Abagabo cyangwa abagore bamwe na bamwe, bashobora kumva bashatse umugabo cyangwa umugore kubera impamvu zitandukanye. Nk’ubu hari abakunda impumuro y’amasohoro, hari n’abayanga urunuka. Hari abagabo bakunda impumuro y’igitsina gore, hari n’abumva bakina na cyo ariko ntubakoze ibyo guhumurirwa na cyo cyangwa kugikoraho.
Hari n’abandi rero usanga bakururwa n’impumuro y’umubiri w’umugore cyangwa y’umugabo cyangwa ugasanga ahubwo impumuro y’umugabo runaka cyangwa y’umugore runaka iramubangamira bikomeye. Impamvu ni nyinshi.
Burya muzitondere impumuro muzaba mufite mu gukora imibonano mpuzabitsina bwa mbere
Umugabo cyangwa umugore, ashobora kuba yarakoze imibonano mpuzabitsina bwa mbere n’umugore cyangwa n’umugabo ufite isuku nkeya. Ibi rero bisigara mu bwonko bwe, maze ka gahumuro gakurura umugabo kakaburizwamo, cyangwa ku bagabo agahumuro kirukana abagore kakazamuka cyane. Umuntu mugiranye imibonano mpuzabistina bwa mbere rero, agusigira ikintu kiza cyangwa kibi mu buzima bw’imibonano bwose busigaye.
Umugabo cyangwa umugore ashobora kubikura mu bwana
« Ntukoreho, have, jya gukaraba intoki !», uwo ari nk’umubyeyi abwira umwana. Ubwo kandi akaba abimubiwra kuko akoze ku gapipi ke cyangwa ku kanyoni (igitsina gore cyangwa igitsina gabo ku bana). Ibi na byo ngo bishobora gutuma umwana akura yumva ko gukora ku gitsina ari Sakirirego. Ibi bikazamuviramo kuba namara gukura, aba ashobora gukora imibonano mpuzabitsina ariko ntumubwire ibyo gukoraho cyangwa impumuro y’igitsina.
Hakaba rero n’abakura mu mitwe yabo hidevelopa ibindi (Développer). Ugasanga ntibashaka gukora imibonano mpuzabitsina hahuzwa ibitsina nyirizina, ahubwo bagashaka gukora imibonano hahuzwa ibitsina n’indi myanya nko mu Kibuno, mu kanwa n’ahandi.
Video Abakobwa Beza
Sobanukirwa iby'agahumuro gatuma habaho ugukururana kw'ibitsina
Mu byo umubiri w'umuntu wibitsemo harimo agahumuro bita « phéromones ». Aka gahumuro gasohoka mu mubiri w’umuntu yaba umugabo cyangwa umugore, bityo kagatanga ubutumwa n’akandi gahumuro kagenzi kako na ko gaturutse ku rundi ruhande. Ako gahumuro gasohokera mu twenge duto tuba ku mubiri, ariko ubundi gakomoka mu myanya ndangabitsina yaba ku bagabo cyangwa ku bagore kagakorwa n’amatembabuzi bita sudoripares (glandes sudoripares).Ku bagabo rero, bagira ako gahumuro gakurura igitsina gore kitwa « androsténol », ariko bakagira akandi gahumuro gashobora gutuma abagore batabegera kitwa « androstérone ». Aka gahumuro tuvuze bwa nyuma ngo kaba gafite aho gahuriye n’isuku nke ikaba ari na yo mpamvu abagore bikundira abagabo cyangwa abasore biyitaho ku bijyanye n’isuku.
Labels: urukundo


text:
Irakoze Sylivie uvuka mu murenge wa Muyira mu karere ka Nyanza wiga mu mwaka wa 5 w’amashuri abanza muri GS HVP Gatagara, avuga ko mbere y’uko icyorezo cya COVID-19 kiza, yazaga ku mwanya wa mbere, ariko ko ubumenyi yari afite bwasubiye inyuma cyane kuko atabashije gukomeza kwihugura. Ngo yari arembejwe n’amagambo mabi yo mu muryango.
Avuga ko mu gihe bamaze batiga, abanyeshuri muri rusange byabagizeho ingaruka ariko ko hari izihariye ku bana bafite ubumuga.
Yagize ati “Amezi yose nyamaze ntaho mbona nigira nk’abandi, ku ishuri mba mfite agatebe n’akameza nkoresha kugira ngo nandikishe amano, iwacu rero ntibyari gukunda, ndetse usanga iwacu bambwira ngo n’abana bazima ntibabona ibikenewe byose nkanswe jyewe mfite ubumuga nkagira no kwandikisha amano.”
Irakoze avuga ko bitewe n’ubumuga bwe, se yatandukanye na nyina amuziza ko abyara abana bafite ubumuga, akavuga ko byamugizeho ingaruka kuko abo mu muryango we bakomeje kumubwira amagambo mabi amukomeretsa.
Irakoze ati “Buri gihe numva nava mu ishuri kuko ababyeyi baba bambwira ngo ntacyo nzamara ndetse banyita amazina mabi, gusa ngira amahoro iyo nje ku ishuri kuko mpahurira n’abo duhuje ubuzima.”
Basekabandi Samuel wiga mu mwaka wa gatatu w’amashuri yisumbuye we avuga ko bitewe no kutabona uburyo akurikira amasomo mu rugo, asigaye abona abandi basubiza mwarimu we akabura icyo avuga kuko asa naho yagarutse ahera ku busa.
Avuga ko muri kiriya gihe bari mu rugo, hari uburyo bwashyizweho bwo gufasha abana gukomeza kwihugura mu masomo ariko ko nta buryo bwashyiriweho ibyiciro byihariye nk’aba bafite ubumuga.
Gatari Jean Baptiste uyobora iri shuri GS HVP Gatagara ryigamo na bamwe mu bana bafite ubumuga, avuga ko bitewe n’igihe abana bamaze mu rugo kubera ingaruka za COVID-19, bagarutse barasubiye inyuma.
Yagize ati “Hari bamwe biga ariko bakanavurwa, byatumye kubera kumara igihe kinini iwabo basubira inyuma mu masomo ndetse kubera batabonaga na bwa buvuzi, hari uwari utangiye kujya ahaguruka akagenda yigenza ariko yagarutse ongera gukenera gukoresha igare.”
Gatari avuga kandi ko bamwe muri aba bana bakomoka mu miryango itishoboye rimwe na rimwe inarangwamo amakimbirane ku buryo bigira ingaruka kuri bariya bana baba basanganywe banafite ibibazo byihariye.
Gs HVP Gatagara ni ikigo cyigamo abanyeshiri 744 harimo 247 bafite ubumuga bw’ingingo na 28 bafite ubumuga bwo kutumva ntibanavuge.


text:
Ibitekerezo ( 2 )
Ubwo buryo bwizwe nabi. Ariko ugarutse ugasuzuma uko byizwe byizwe bashingiye kumatwara ya CAPITALISME :yo ntirebe inyungu z’abaturage, ireba inyungu z’abayobozi.
RURA se yashyiriweho iki, ni ku inyungu z’abaturage cyangwa se hari izindi zihishe inyuma. Mwabonye aho inyungu rusange zigurishwa umuntu umwe udashoboye ngo azibyaze umusaruro. Inyungu rusange ziri mu mwenda uziyurwa n’ubuvivi n’ubuvivure! Ntaho jye nabibonye.
Murakorera nabi abanyarwanda mu babeshya ngo murazana iterambere (mukabeshya MUZEHE WACU mu KAMUTUKISHA). Nagire vuba abahindurire imirimo nkuko asanzwe abikorera abandi.
Iterambere se muri transport ni kujya ku mirongo utegereje imodoga. Biteye isoni. Mutabare abaturage bagagariye ku mihanda bategereje abaguze imihanda.
Nibyo kabisa igihe cyari kigeze ngo ikibazo cyo gutwara abagenzi gikemuke.
thanx to kgltoday gukomeza kutugezaho amakuru asobanutse,mubinyujije muri videos


text:
Uyu mudamu kuri ubu yahinduye ururimi aboneza urubyaro yifungisha burundu nyuma yo kubona uburyo kurera bitoroshye, abana be benshi ngo bakunze kugaragara mu mirire mibi ndetse ngo ntanagire umurimo n’umwe abasha gukora.
Itangazamakuru ryasanze uyu mugore ku bitaro bya Gisenyi amaze iminsi mike yibarutse umwana wa cumi avuga ko atazongera kubyara.
Nyirahabineza avuga yashatse afite imyaka 25 kuri ubu akaba afite imyaka 42 . Yavuze ko igihe kinini yakimaraga ari kurera impinja kandi anatwite kuko yari yaranze kuboneza urubyaro.
Ati “ Impamvu ntaboneje urubyaro ni imyizerere yanjye kuko numvaga ko ntagomba kuboneza urubyaro. Imvune zo zirahari kuko nagiye mbabyara mu gihe cyihuse, nkabyara nka nyuma y’umwaka n’amezi arindwi nkaba mfite uruhinja, gutyo gutyo.”
Yavuze ko imvune zibamo harimo kurera abana bato benshi kandi ukagira n’akandi kazi kenshi kuburyo bivunanye kubitaho neza ntibagaragare mu mirire mibi.
Ikigo cy’Igihugu cy’Ubuzima, RBC kivuga ko kutaboneza urubyaro biri mu bitera igwingira mu bana, kigasaba ababyeyi kuboneza urubyaro mu rwego rwo kugabanya igwingira nka gahunda yatuma abana b’Abanyarwanda bakura neza.
Dusingize Clemence ushinzwe gahunda z’ubukangurambaga muri RBC bwibanda cyane mu kurwanya imirire mibi n’igwingira mu bana, yavuze ko kuri ubu batangiye kwigisha abaturage cyane cyane abagifite imyumvire ishingiye ku madini kuyireka, bakumva ko kuboneza urubyaro byabafasha kwita ku bana babo neza.
Yavuze ko muri uko kwigisha ariho bamwe bagenda bafatira ibyemezo, avuga ko iyo umuryango utaboneje urubyaro haba hari ibyago byinshi byo kugira abana bari mu mirire mibi.
Ati “Kuboneza urubyaro bifasha kubyara abana umuntu ashoboye kurera, ashoboye kwitaho, ashoboye kubonera ibibatunga ntibazagwingire cyangwa ngo bagire imibereho mibi. Iyo ubyaye benshi ubura umwanya wo kubaha urukundo, kubitaho no kubura uko wabajyana ku ishuri, abantu ntiagerageze baboneze urubyaro kuko bifasha mu guca imirire mibi.”
Kuri ubu u Rwanda rwihaye intego kugeza 2024 rumaze guhashya igwingira nibura munsi ya 19% bavuye kuri 33%.
Bimwe mu byashyizwemo imbaraga harimo no kwigisha abaturage uburyo baboneza urubyaro bakabyara abana bake bashobora kurera neza.


text:
Uyu mushinga wari ufite gukora imyaka 5 (2017-2022) wari ugamije kuzamura mu buryo burambye umusaruro w’abahinzi n’aborozi bato, kuzamura imirire y’abagore n’abana no kongera imbaraga z’ubuhinzi n’ibiribwa mu Rwanda mu bihe by’imihindagurikire y’ibihe, aho wageze ku ntego yo gufasha abahinzi bagera ku bihumbi 730 mu turere 10 hakoreshejwe miliyoni 32.6 z’Amadolari y’Amerika.
Ni umushinga watangiye muri Kamena 2017, ukaba wasorejwe kuri uyu wa Gatatu tariki ya 30 Werurwe 2022 mu Kigo cy’icyitegererezo gitangirwamo serivisi zo gufasha abahinzi n’aborozi cya “AGRAH CARE Farm Services Centre” Kikaba kiri mu Murenge wa Kabarore,ikigo cyurubatswe ku nkunga ya “USAID” binyuze mu mushinga wayo Hinga Weze.
Umuhango witabiriwe n’ Umunyamabanga wa Leta muri Minisiteri y’Ubuhinzi n’Ubworozi Dr. Ngabitsinze Jean Chrysostome, Guverineri w’Intara y’Iburasirazuba, CG Gasana Emmanuel, Umuyobozi wa USAID mu Rwanda ni Burundi, Jonathan Kamin, Umuyobozi wa CNFA, Roy Sylivain, Umuyobozi w’Akarere ka Gatsibo Gasana Richard n’abandi bayobozi batandukanye ndetse na bamwe mu bakozi bakoreraga uyu mushinga muri turiya turere 10 wakoreyemo hamwe na bafashijwe n’uyu mushinga.
Umuyobozi w’Akarere ka Gatsibo yatangiye aha ikaze abayobozi bose ndetse n’abagenerwabikorwa bari bitabiriye gusoza imirimo ya Hinga Weze yakoreye muri utwo turere twose uko ari 10, anizeza abo bayobozi ko nubwo Hinga Weze isoje ariko ibikorwa yakoze bazakomeza kubikurikirana.
Agira ati “Hasojwe izina ariko ibikorwa batugejejeho by’indashyikirwa tuzakomeza kubisigasira ndetse dukomeze n’umurongo bakoreragaho dufatanije na minisiteri y’ubuhinzi hamwe n’Intara yacu, tutibagiwe n’umuturage wagezwagaho ibyo bikorwa, kandi buri muturage nawe azabigiramo uruhare”.
Umuyobozi Mukuru wa Hinga Weze, Mukamana Laurence yagarutse ku bikorwa byabo byose bafatanyije n’inzego z’ibanze kandi bishimira umusaruro byatanze mu gufasha abahinzi kugira ngo banoze ubuhinzi bwabo n’umusaruro wiyongere.
Agira ati “Ndashimira inzego z’ibanze twakoranye muri iyi myaka 5, iyo hataza kubaho guhuriza hamwe, uyu musaruro twishimira ntabwo twari kuwugeraho, bityo nkaba nshimira abayobozi b’uturere twakoreyemo kuko imbaraga mwashyizemo kugira ngo tugere ku ntego ntabwo zapfuye ubusa”.
Uyu mushinga wari ufite intego yo kugera ku bahinzi 530.000 ariko twarayirengeje kuko twafashije abahinzi 734,583 bo mu turere 10 ari two Nyamagabe, Nyamasheke, Karongi, Rutsiro, Ngororero, Nyabihu, Kayonza, Gatsibo, Bugesera na Ngoma. Abahinzi ibihumbi 200 bazamuye umusaruro wabo ugera ku kigero gishimishije.
Sylvain Roy, Umuyobozi wa CNFA yari ifite inshingano zo gushyira mu bikorwa Umushinga Hinga Weze, yatangaje ko intego yo gufasha abahinzi yagezweho.
Agira ati “Ndashimira umuyobozi wa AGRAH CARE Farm Services Centre, Jeanne d’Arc avuga ko yagiye muri ibi bigo byinshi byo ku isi, ariko ndabamenyesha ko iki kigo ari intangarugero muri ibyo byose nasuye ndetse ubwo nzagaruka mu Rwanda nzaza kwishimira umusaruro iki kigo kizaba kigezeho”.
Umunyamabanga wa Leta muri minisiteri y’ubuhinzi n’ubworozi , Dr. Ngabitsinze yavuze ko umushinga wa Hinga Weze wakoze byinshi wakemuye uruhererekane nyongera gaciro mu buhinzi n’ubworozi, wagejeje imbuto nziza ku batanyabikorwa butwo Turere wubatse ibyanya byuhirwa wabashakiye amasoko ndetse wabafashije aho gutunyanyiriza ibyo basaruye mbese bagize umumaro uhagije.
Agira ati “Uyu mushinga Hinga Weze wakoze ibikorwa bigaragara kandi byagiye binagarukwaho, ukaba ari umushinga Leta izakomerezaho ibikorwa byayo kuko igihe cyawo cyari kirangiye. Kandi ibikorwa byakozwe ntabwo bizahita bisaza nka Leta ntabwo tuzemera ko byakwangirika kuko nibyo dushinzwe gukomeza gusigasira ibimaze kugerwaho”.
Yakomeje avuga ko umushinga wa Hinga wubatse ibigo bya Farmer Service center bigera kuri bitandatu bizafasha abahinzi kurushaho gukora ubuhinzi bwa kinyamwuga, kandi igishimishije muri ibyo bigo bine biyoborwa n’abagore.
Yasoje avuga ko abaturage bagomba gukomeza ibikorwa kuko umushinga utarangiranye nabyo, bityo bagakomeza kwegera inzego za Leta zikabafasha kuko zibaba hafi buri gihe, ibi bikorwa bigomba kuramba.
Mu bindi bikorwa wakoze harimo gufasha abahinzi gukora amaterasi ku buso bwa hegitari 2,010. Hanatunganyijwe ubuso bwuhirwa bugera kuri hegitari 30. Mu bijyanye no kuzamura imirire hafashijwe ingo zirenga ibihumbi 200. Hinga Weze kandi yatanze inkoko zirenga ibihumbi 25 mu ngo zirenga ibihumbi 80.
@Rebero.co.rw


text:
Akarere ka Rwamagana gafite ubuso bungana na kilometer kare 682, kakaba gatuwe n’abaturage basaga ibihumbi 400 babarizwa mu ngo 98 871.
Kuri ubu abakoresha inkwi bagera kuri 77%, abakoresha amakara bakaba 18% abakoresha ibindi bisaguka mu mirima n’ahandi ni 4% mu gihe abakoresha gaz ari 1%.
Nubwo bimeze bitya ariko ubuyobozi bwagaragaje ko nibura buri rugo rukoresha inkwi zingana n’ibilo umunani ku munsi, ku buryo hatagize igikorwa byakwangiza amashyamba yatewe.
Umuyobozi w’Akarere ka Rwamagana, Mbonyumuvunyi Radjab, yavuze ko ku bijyanye no kurondereza ibicanwa ndetse no kubungabunga ibidukikije bagifite urugendo .
Yavuze ko abaturage benshi bafite usanga bakoresha inkwi n’amakara cyane.
Ati “ Ubukangurambaga bwaratangiye kandi niyo urebye tubona hari inyungu nyinshi mu gukoresha gaz kuko idufasha kurinda ibidukikije twangizaga ikanadufasha kurinda ubuzima bw’abantu kuko gucana amakara n’inkwi kuko bigira ingaruka ku buzima bw’abantu.”
Kuki abaturage benshi bagikoresha inkwi n’amakara?
Bamwe mu baturage baganiriye na IGIHE, bavuze ko bakoresha inkwi kuko ari byo bicanwa biboneka ahantu hose kandi ngo bikaboneka bidahenze cyane.
Mukagatare Donatille utuye mu Murenge wa Kigabiro yagize ati “ Nkanjye aho ntuye inkwi nzibona binyoroheye ntabwo zirahenda cyane nka gaz, nigeze kubigerageza ngura gaz ishizemo nsubiye kuyigura nsanga yiyongereyeho ibihumbi bitatu mbona ni menshi, mpitamo gukoresha inkwi.”
Mugabo Gerard ukoresha amakara we yavuze ko gukoresha gaz bihenze cyane kandi ngo ntiwayitekeraho ibishyimbo n’ibindi bintu bikomeye nk’isombe.
Umuryango wita ku bidukikije n’amajyambere y’icyaro, REDO, ugiye gutanga amashyiga arondereza inkwi, akarinda imyuka yangiza ikirere ndetse akanarengera ibidukikije, muri aka Karere.
Bazatanga amashyiga ku miryango ibihumbi 87 ibarizwa mu cyiciro cya mbere n’icya kabiri cy’ubudehe.
Umunyamabanga Nshingwabikorwa wa REDO, Gashumba Damascène yavuze ko abaturage bazubakirwa aya mashyiga nibura ngo bizagabanya ½ cy’inkwi bakoreshaga.
Ati “ Icyo abaturage basabwa ni amatafari ya rukarakara icumi, ibase eshatu z’umucanga kugira ngo na we uruhare rwe yumve ko atari ishyiga ry’Akarere ahubwo ari irye, twe tuzamuha abarimwubakira ntakiguzi.”
Manikuzwe Marie Gorette ushinzwe gucunga amashyamba ya kimeza n’urusobe rw’ibinyabuzima mu kigo cy’amashyamba, avuga ko nibura Leta yihaye intego yo kugera mu 2024 nibura 42% aribo bacana ibicanwa bishingiye ku nkwi,.
Yavuze ko igihugu kigabanya imisoro kugira ngo gaz iboneke ari nyinshi. Yongeyeho gukoresha amashyiga arondereza inkwi nayo ari ingenzi ngo kuko uretse gufasha abaturage kwizigamira amafaranga batangaga ku nkwi, binabafasha mu guteka mu gihe gito.
Akarere ka Rwamagana gafite ubuso buhinzeho amashyamba bungana na 24,8% bw’ubuso bugize aka Karere. Mu myaka ibiri ishize nibura hatewe amashyamba angana na hegitari 88 hanasazuwa amashyamba angana na hegitari 427.


text:
Inyigisho yo ku munsi mukuru wa Pentekositi, ku wa 09 kamena 2019
Amasomo: Intu 2, 1-11; Zab 104 (103); Rom 8, 8-17; Yh 14, 15-16.23b-26
“Twese turabumva bamamaza mu ndimi zacu bwite ibitangaza by’Imana”
Bavandimwe Kristu Yezu akuzwe, Nimugire Roho Mutagatifu,
Kuri uyu munsi turahimbaza umunsi mukuru ukomeye wa Pentekositi. Nk’uko byumvikana, ijambo Pentekositi si ikinyarwanda. Tugenekereje mu Kinyarwanda twaryita “Mirongo itanu”. Uno munsi bawita Pentekositi kuko nyine uba nyuma y’iminsi mirongo itanu duhimbaje ibirori bya Pasika ya Nyagasani Yezu Kristu. Ni umunsi nk’abakristu duhimbaza Roho Mutagatifu amanukira ku Ntumwa aho zari ziteraniye i Yeruzalemu. Ni aho Yeruzaremu ibera umujyi w’Impano ya Roho Mutagatifu. Nk’uko Yezu Kristu yaharemeye Ukaristiya, akaba ari ho azukira, ni n’aho yasenderereje Roho Mutagatifu ku nyoko muntu, bihereye ku ntumwa ze yari yaritoreye, mbere yo gusubira mu ijuru akazisezeranya uwo Roho kandi akazishinga umurimo wo kumubera abahamya. Akababwira ko uhereye i Yeruzalemu ukagera ku mpera z’isi, bagomba kwigisha abantu bose ibyerekeye ukwisubiraho n’ibabarirwa ry’ibyaha mu izina rye, kuko nta rindi zina abantu bahawe ngo baronkeremo Umukiro usibye irya Yezu Kristu watsinze icyago n’urupfu. Guhimbaza Pentekositi kandi ni uguhimbaza Ivuka rya Kiliziya, umuryango mushya w’Imana.
Mbere y’uko hizihizwa iyo twakwita Pentekositi nkirisitu, hizihizwaga iy’abayahudi. Umunsi wa pentekositi, wari umunsi wahimbazwaga mu bayahudi nyuma y’iminsi mirongo itanu pasika ibaye. Abayahudi bibuka cyane cyane uko Imana yabavanye mu Misiri, ikabatungira mu butayu imyaka mirongo ine yose badahinga kugeza igihe binjiriye mu gihugu cy’isezerano. Muri iyo minsi mirongo itanu, bamurikiraga Imana umusaruro wabo, bakayishimira ineza ibagirira, bakiyibutsa amategeko yayo, muri make bakanagura umubano n’ubucuti bari bafitanye n’Uhoraho, umubano ushingiye mu gukurikiza amategeko.
Kuva mu kinyejana cya kabiri nyuma ya Yezu, umunsi mukuru wa Pentekositi wongerewe ikindi gisobanuro. Bawuhimbazaga bibuka uburyo Musa yahawe amategeko ari ku musozi wa Sinayi, nyuma y’iminsi mirongo itanu basohotse mu mva y’ubucakara bw’Abanyamisiri.
Mu gihe ku munsi mukuru wa Pentekositi Abayahudi baturaga Imana umuganura w’ingano babaga bejeje, kuri Pentekositi y’abakirisitu ni Imana yahaye abigishwa ba Yezu impano yitwa Roho Mutagatifu. Iyo Mpano ya Roho Mutagatifu ni yo ibumbatiye ingabire Ze uko ari indwi (7): “ Ingabire y’ubuhanga, Ingabire y’ubushishozi, Ingabire y’ubujyanama, Ingabire y’ubudacogora, Ingabire y’ubumenyi, Ingabire y’ubusabane ku Mana, Ingabire y’icyubahiro cya Nyagasani” ( Izayi 11, 1-11).
Mu gihe ku munsi wa Pentekositi Abayahudi baturaga Imana ku byeze ku Isi, ku munsi wa Pentekositi y’Abakiristu, Imana yahaye abigishwa ba Yezu umuganura wo ku by’ijuru. Uriya Roho mutagatifu bahawe, ni wa wundi Yezu yari yarasezeranyije Abigishwa be. Ni byo twumvise mu ivanjili Yohani avuga muri aya magambo: “Nanjye nzasaba Data azabahe undi Muvugizi, uzaza kubana na mwe iteka” (Yh 14, 16).
Nk’uko isomo ryo mu gitabo cy’Ibyakozwe n’Intumwa cyabitubwiye, ku munsi wa mirongo itanu y’uko Yezu azutse, ubwo Abayahudi bahimbazaga rero umunsi mukuru wa Pentekositi wabo, abigishwa ba yezu bari bateraniye i Yeruzalemu na bo bagize amahirwe yo guhimbaza Pentekositi y’ubundi bwoko ngo : “Umunsi wa Pentekositi uragera, bose bakaba bakoraniye hamwe. Ako kanya umuriri umeze nk’inkubi y’umuyaga uva mu ijuru, maze wuzura mu nzu bari barimo. Nuko haboneka indimi zisa n’iz’umuriro, zigabanya zijya kuri buri muntu muri bo….” (Intu 2, 1-4).
Pentekosti rero ni ikimenyetso cy’uko Imana yururukiye mu mutima wa Muntu, ikabana na we kandi ikamugira uwayo. Ni byo Ibyakozwe n’Intumwa bitubwira bigira biti: “ubwo bose buzura Roho Mutagatifu maze batangira kuvuga mu ndimi uko Roho yari abahaye kuzivuga.” Iki kikaba ari ikimenyetso gikomeye cy’ubumwe Roho Mutagatifu yazanye mu bantu.
Ngo buri wese yavugaga mu rurimi rwe kavukire, ariko buri wese ubyumva, akamwumva nk’aho avuga ururimi rwe: “Twese turabumva bamamaza mu ndimi zacu bwite ibitangaza by’Imana. Ng’uko uko Roho w’Imana akora, aho ari, nta mwiryane, ubumwe burahataha bakumvikana. Ikizakwereka ahatari Roho Mutagatifu, ni umwiryanye n’amacakubiri.
Bwa bumwe twaburiye ku munara wa Babeli (Gn 11, 1s), Roho Mutagatifu yarabudusubije kuri Pentekositi. Babeli, umugi ugaragara nk’ikimenyetso cy’ubwirasi bwa muntu, kutumvira Imana no gutsikamira abandi, indimi zari zaranyuranye kubera gushaka kwigira ibihangange, abantu barekeye aho kumvikana maze indimi zabo zibabera imipaka. I Yeruzalemu, Roho Mutagatifu abaye Gahuzabantu, atumye abantu bongera kumvikana. Roho Mutagatifu asanganyije imitima y’abemera bose, abahaye kuba umwe.
Bakiristu bavandimwe, uriya Roho Mutagatifu, natwe twaramuhawe umunsi tubatizwa, twogera kwikomezamo imbaraga ze umunsi dukomezwa. Ikibazo dukwiye kwibaza none ni iki: “Ese Roho mutagatifu nahawe igihe mbatizwa n’igihe nkomezwa, naramuretse ankoreramo, cyangwa naramupfukiranye?”
Igipimo ni icyo Pawulo Mutagatifu atubwira mu Isomo rya kabiri agira ati: “Abagengwa n’umubiri ntibashobora kuba abana b’Imana…Umuntu udafite Roho wa Kristu, uwo ntaba ari uwe”. Ese aho ngengwa n’umubiri cyangwa na Roho?
Ngaho buri wese yisuzume maze arebe aho ahagaze muri izo Nzira ebyiri tubwirwa na Pawulo mutagatifu. Hari inzira yo kwemera kugengwa na Roho w’Imana, bivuga gukurikiza ugushaka kw’Imana tukagengwa n’Amategeko yayo. Hakaba n’inzira yo guhunga Imana tukiberaho nk’aho Imana itariho, ari byo Pawulo yita kugengwa n’umubiri. Ni umwanya wo kwisuzuma rero tutibeshye kandi tutibeshyeye kugira ngo dufate umugambi none wo gukomereza mu nzira nziza turimo cyangwa kwisubiraho tukagarukira Imana, tukemera kugengwa na Roho wa Kristu.
Bavandimwe, Yezu asezeranya abigishwa be Roho Mutagatifu nk’uko twabyumvise mu Ivanjili, yababwiye ko azaza akabigisha ibyo yababwiye byose, akabafasha gusobanukirwa n’ukuri kandi akababera umuvugizi. Ibi rero byabaye impamo ku munsi wa Pentekositi ubwo Intumwa zahabwaga imbaraga nshya maze zigasohoka aho zari zifungiranye kubera ubwoba bwo gutinya abayahundi, zikajya kwamamaza ko nta wundi mukiro ubaho utanyuze kuri Yezu Kristu wadupfiriye akazuka ngo turonke ubuzima bw’iteka.
Ibi biratwumvisha kandi ko nta handi twakura imbaraga zidufasha kubaho mu gushaka kw’Imana tutazihawe na Roho Mutagatifu. Uwo Roho ni we utabara intege nke zacu kuko tutazi icyo twasaba ku buryo bukwiye, maze Roho ubwe akadutabara mu minihiro irenze imivugirwe. Ni we bubasha bw’Uhoraho.
Roho Mutagatifu ni yo Mpano isumba izindi Imana yahaye muntu, akaba ikimenyetso gifatika cy’urukundo Imana idukunda. Urwo rukundo rukaba rugaragazwa cyane n’uko Imana ari yo dukesha ubugingo. Roho uwo kandi ni umwe warerembaga hejuru y’amazi mu gihe cy’iremwa. Ni wa wundi wahaye Bikira Mariya gusama; ni we wazuye Yezu mu bapfuye; ni we waremye intumwa bundi bushya maze zigatangira kwigisha zishize ubwoba. Ni wa wundi umanukira ku mugati na divayi mu gitambo cy’ukarisitiya maze bigahinduka Yezu Kristu; ni na we uhembura ibyumiranye.
Bavandimwe, Natwe dushobora kuba twarumiranye ku buryo ubu n’ubu, nitumusabe agenderere imitima yacu, aze muri twe maze yongere areme bundi bushya. Tumutakambire mu magambo meza y’Igisingizo cy’Iyobera rya Roho Mutagatifu tugira tuti: “Roho w’Imana ngwino muri twe, usukura ibyanduye, usukira utuzi ibyumiranye, womore inkomere. Oroshya imitima ikomeye, ususurutse imitima ikonje, ugarure imitima yayobye.”
Nimugire Roho Mutagatifu!
Padri Emmanuel NSABANZIMA
GISAGARA/BUTARE/RWANDA.


text:
Iki gitaramo kizaba tariki ya 16 Kanama 2019 muri gahunda yiswe Zouk Love Party, yahariwe indirimbo zo mu njyana ya Zouk kandi zuje amagambo y’urukundo.
Umuhanzi ukomoka mu Bufaransa Patrice Sylivestre uzwi nka Slaï, ni we watumiwe ngo azataramire abasohokera muri Cadillac Night Club.
Uyu mugabo w’imyaka 46 ni umwe mu bahanzi bakunzwe cyane bitewe n’indirimbo ze zo mu njyana ya Zouk, zifasha abari mu rukundo cyane cyane abumva ururimi rw’Igifaransa.
Indirimbo ze zakunzwe harimo nk’iyitwa “Flamme” yanegukanye igihembo cya Tropical Music Awards mu 2000, "La dernière danse (ne rentre pas chez toi ce soir)" "Après la tempête” n’izindi nyinshi.
Mu kiganiro IGIHE yagiranye n’umuyobozi wa Cadillac Night-Club, Habimana Eugène uzwi nka Cobra, yavuze ko batumiye uyu muhanzi nyuma yo kubona abantu benshi basabye ko yabataramira.
Ati “Hari abantu benshi bamusabye kandi igihe yazaga ntabwo abantu benshi babimenye. Twakoze ubushakashatsi dusanga akenewe cyane.”
Biteganyijwe ko Slaï azagera mu mujyi wa Kigali tariki 15 Kanama 2019 i saa munani z’amanywa.
Cobra yavuze ko bafite gahunda yo gukomeza kuzana abahanzi batandukanye mu rwego rwo gushimisha abakunzi babo no kubarinda kurambirwa.
Ati “Turashaka kubakorera nk’ibintu twakoreraga muri Cadillac kuva kera kugira ngo abakiriya bacu batarambirwa, tugomba kuzajya tubahindurira no kubaha serivisi nziza kugira ngo barusheho kwishima.”
Slaï yeherukaga gutaramira i Kigali muri Gashyantare 2019 ubwo yaririmbaga mu gitaramo cya Kigali Jazz Junction, icyo gihe yashimishije abantu mu buryo bukomeye.
Kwinjira mu gitaramo azakorera muri Cadillac ni ibihumbi 10 Frw mu myanya isanzwe, ibihumbi 15 Frw mu myanya y’icyubahiro n’ibihumbi 250 ku meza y’abantu batandutu ariho icupa ry’icyo kunywa.
Reba ’Flamme’, imwe mu ndirimbo za Slaï zakunzwe cyane


text:
Uyu muraperi Clifford Joseph Harris Jr yemeje ko yakubise igipfunsi umwe mu bagize iri tsinda nyuma y’uko yamusomye ku itama atabiherewe uburenganzira.
Iyi nkuru yamenyekanye bwa mbere bivuye mu mashusho yashyizwe kuri TikTok na Dre wTaggart, umwe mu bagize iri tsinda rya The Chainsmokers aho yanditse agira ati “T.I nanjye twari mu byishimo, narizihiwe musoma ku itama biba bihindutse amakosa yanjye, n’ ubu sindasobanukirwa neza.”
Ku ruhande rwe T.I. yasubije yifashishije amashusho yakwirakwijwe na The Shade Room. Yemeje ibyabaye aseka cyane ati "Mu by’ukuri nta bintu byinshi navuga birenze inkuru zavuzwe ."
T.I yavuze ko akubita uwo muhanzi, nta mutima mubi yari afite.
Ati “Ntekereza ko ikintu cy’ingenzi tugomba gukuramo ari ingaruka byagize nyuma, twari twanyoye bihagije, urabizi abantu bose banyuze muri biriya birori bagize ibihe byiza, gusa biriya bintu (kuba umugabo yasoma mugenzi we) sinakwemera ko byongera kuba, simbikunda .“
T.I nubwo atishimiye kuba yarasomwe n’umwe mu bagize itsinda rya The Chainsmokers yahise abatumira mu kiganiro akora gica kuri internet cyitwa “ExpediTIously”.


text:
Kagame Nabihakana muzajya he?
Mu ntangiriro z'uku kwezi ubwo narebaga video ya BBC ku bwicanyi bwa Kagame byatumye nibaza nti: "mbese ko abamukingiraga ikibaba batangiye kumutamaza, Rukarabankaba rwa Rutagambwa araza kwerekeza he?"
Rudasingwa niwe uheretse kuvuga ngo Kagame bazamwite DR Maganya, yongeraho ngo nubwo atize! Nge nakongeraho aka Manyanga kuko iyo uburyarya buba butangirwa impamyabumenyi, nta gusidikanya yaba ari mu rwego ruhanitse!
Kuba atarize rero Kagame bimuha umwitangirizwa ku bize bakorana cyangwa bakoranye nawe! Aha niho azabatsindira umunsi yashyikirijwe ubutabera azagira ati: "abishwe bose byavuye ku bitekerezo bya ba Runaka". Aha ndashaka kuvuga ba Nyamwasa, ba Rudasingwa, ba Nziza, ba Munyuza, ba Kabarebe, ba Inyumba, ba Rutaremara n'abandi yamaze kwica, abo yashyize mu munyururu cg abamuhunze!
Azakomeza agira ati: "murandenganye ngewe ndi injiji sinize. Ibitekerezo byo kwica abahutu byazanywe n'abize banabishyira mu bikorwa, naho nge ndarengana! Aho menyeye akenge no gutahura imigambi yabo mibisha, bamwe narabafashe ndabafunga, abandi barancitse barahunga!
Inama nagira abagikorana na gatindi Kagame ni ukugira ubutwari nk'ubw'umugabo Toumba Diakité kuko bitinde bitebuke uwo uriwe wese, icyo uricyo cyose, Kagame niyumva ko icyo umumariye kirangiye azakwica cyangwa agute mu munyururu. Ni wowe cyangwa niwe!
Ni nde uzaba Diakité w'abanyarwanda?!


text:
Amatara yaka ya LED yamashanyarazi aragabanijwe neza, kandi umwenda wabigize umwuga wumubiri wasutswe uringaniza urumuri kuri buri mfuruka yumubiri.Umucyo urumuri urakomeye kandi urasa, kandi ibicuruzwa birasa nta mfuruka yijimye, kugirango tumenye neza urumuri rwubusa, kurasa byihuse hamwe namafoto yera yera.
Ihema:Ihema ryo gufotora rigizwe nigitambara kigaragaza.Imirongo yumucyo itangwa namasaro yumucyo ikwirakwizwa cyane muri buri mfuruka ya sitidiyo yifoto bitewe nurukuta rwimbere rwerekana, kuburyo isuka iba yaka kandi urumuri rukaba rumwe.
IMBARAGA Z'UMUTEKANO WIZA:Dimmer rotary knob ihindura umucyo byoroshye nta yongeyeho.Isahani yumucyo ya aluminiyumu ifite ubushyuhe bwiza kandi ikaramba.Gufatanya imyenda ya diffuzeri hamwe na PVC 6 (umukara, umweru, orange, icyatsi, umutuku, ubururu) biroroshye kandi byoroshye gushiraho amashusho no kubika kubitunganya.
UKORESHEJWE MUBIKORWA: Itara rya LED ryubusa ni ryiza kuri vlogging, amafoto yubwiza, amashusho, styliste, amashusho, nibindi byinshi!Hindura ibara kuva ushyushye ukonje kandi impande zimpeta kugirango ubone urumuri rwiza kuri wewe.Nibyiza kuri live streaming tutorial gufata amashusho, nibindi byinshi.
UMUSOZI: Iri tara ryimpeta hamwe nibikoresho bihagaze birimo iphone, ibikoresho bigendanwa, kamera ya digitale, na kamera yibikorwa bigera kuri 10lb.Ikariso yoroshye yo gutwara ituma gupakira byoroha kubikenewe byose byo gufotora bigendanwa.
Shenzhen Xinzhao Photoelectric Technology Co., Ltd. (XZ muri make) ni iterambere ryinshi ryibicuruzwa bimwe, dufite uruganda rukora imashini, uruganda rutera inshinge, hamwe nimirongo myinshi yo guteranya, ifite ubuso bungana na kilometero zirenga 6000.dufite itsinda ryibishushanyo mbonera hamwe nubuhanga bwa tekiniki, OEM / ODM nibyiza byacu bikomeye.
Witondere gutanga mong pu ibisubizo kumyaka 5.


text:
Imashini icapa impapuro 4
Ibisobanuro birambuye
Ibiranga ibicuruzwa
IGICE CYO KUBONA.
1. Sitasiyo imwe yo kugaburira
2. Hydraulic clamp, hydraulic kuzamura ibikoresho , hydraulic igenzura ubugari bwibikoresho unw irashobora guhindura ibumoso niburyo.
3. Ifu ya magnetiki ifata feri yo kugenzura ibinyabiziga
4. Imiyoboro y'urubuga
5.Feri ya pneumatike --- 40kgs
IGICE CYO Gucapura
1. Guterura pneumatike no kumanura ibyuma bisohora ibyapa bya moteri iyo imashini ihagaritswe.Nyuma yibyo birashobora gukora wino mu buryo bwikora.Iyo imashini ifunguye, izakora impuruza kugirango itangire ibinyabiziga bimanura plaque.
2. Kwinjiza hamwe na ceramic anilox icyumba cya dogiteri, inkono ya pompe
3. Icyuma cyiza cyane cyibikoresho byo mu ziko 360 ° kuzenguruka birebire
4. ± 20mm kwiyandikisha
5. Hindura imashini ikanda hamwe nogucapisha igitutu ukoresheje intoki
IGICE CY'AMAZI
1. Emera umuyoboro wo gushyushya hanze, kwerekana ubushyuhe, kugenzura amashanyarazi, guhumeka bizana umuyaga
IGICE CYO GUSUBIZA
1. Subira inyuma
2. Kurwanya impagarara
3. 2.2kw moteri , vector inshuro zo kugenzura kugenzura
4. Ikirere cya santimetero 3
5. Hydraulic igabanya ibikoresho
IMITERERE
1. Imashini ifata hamwe na sikoronike yumukandara hamwe nibikoresho bikoresha ibikoresho byo mu gasanduku.Agasanduku k'ibikoresho bifatanyiriza hamwe n'umukandara uhuza buri tsinda ryacapye neza neza neza (360º uhindure isahani) ibikoresho bitwara imashini icapa imashini (irashobora gucapura impande zombi)
2. Nyuma yo gucapa, umwanya muremure wibikoresho, birashobora gutuma wino yumisha byoroshye, ibisubizo byiza


text:
Amafoto Atandukanye y'Ibituba
Video zo Guswera Zitandukanye
Video zo Kunyaza
Video zo Guswera Igituba Kinini
Video zo Guswerana z'Abagande
Video zo Guswera z'Abahinde
Video za Rugongo nini
Video z'Abakobwa Barimo Kwikinisha Abantu benshi bakunze kwibaza gusoma mu
igituba icyo ari icyo. Uko bikorwa, impamvu bikorwa, niba na bo babikora, n'ibindi bibazo.
GUSOMA MU IGITUBA NI IKI?
Ni ubuhanga bwo guhuza igitsina bwihariye, abagabo bakora basoma igituba cy'abagore babo bakoresheje umunwa n'ururimi.
Ni ubuhanga butoroshye, busaba kwihangana, akamenyero, no kumva ukunze kubikora kugira ngo ubirangize neza.
Ibituba n'imboro by'abantu biratandukanye kandi kugira ngo bishimishwe biterwa n'icyo nyirabyo yifuza gishobora kuba gitandukanye n'icy'undi muntu yifuza.
Ariko ndakurahiye nta gikoresho cyashobora gushimisha igituba cyishimye nk'ururimi.
Ugomba kubanza kumenya imiterere y'igituba mbere y'uko ugerageza gushimisha umugore umusomamo.
NI UBUHE BURYO NGOMBA KWIHUTAMO?
Wihuta ujya he? Guswera no gushimishanya ku gitsina si ikibazo cyo kwihuta, ni ikibazo cyo gukora ibintu neza muri gahunda mu buryo bushimishije. Kwihuta no kutihuta mu gitsina biterwa n'urwego rw'uburyohe umuntu agezeho.
Irinde guhita ukora kuri rugongo,iyo umugore atarashyukwa iba itaramenyera gukorwaho.Irigatire mu mpande zayo nko hagati y'aho igituba gitangirira ahagana hejuru,
soma mu migoma, tandukanya imishino usome ku gituba.
Hari abagore bataka n'abadataka. Hari igihe umugore yaba akeneye ko umujomba urutoki rumwe cyangwa ebyiri mu gituba.
Ashobora gukenera ko umukorakora ku mabere, cyangwa gutandukanya imishino ukamugera neza ku gituba.
Ari hafi gusohora, ugira vuba, kandi ukamukorakora cyane ahantu hose ugatinda kandi cyane aho uzi ko hamufasha gusohora vuba, mu gituba cyangwa kuri rugongo.Guhuza igitsina ni ukuganira .Ushobora kumva akubwiye ati "komerezaho!" Jya ukora ibyo akubwiye, ntiwamumenya kuruta uko yiyizi.Ni ryo banga.Ibi bituma umugore agukunda, ntabe yakugereranya, bituma umugore yumva akunzwe kandi ari special(ibintu abagore bakunda.)
MBESE GUSOMA IGITUBA BIRYOHERA URURIMI?
Ikintu benshi batekereza ku gusoma igituba ni impumuro n'uburyohe ku rurimi. Abahanga mu gusoma ibituba bahamya ko igituba gisukuye kinaryohera ururimi.
MBESE NASOMA UMUGORE ARI MU MIHANGO?
Biteye ubwoba, nk'uko wabitekerezaga, nyamara hari abagabo babikora ngo bishimirize abagore.
Gusohora k'umugore muri iki gihe cy'ukwezi biraryoha bitabonana kandi bimugabanyiriza ububabare aterwa n'imihango.
DORE UKO ABAGORE BASOMA IMBORO


text:
Nitwa Nshimiyimana Naason; Ndi mwene Athanas Jumaine na Judithe Kamagwera. Navutse kuwa 25 Ugushyingo 1990.
Mu muryango wacu, twavutse turi abana batandatu, nkaba ndi umwana wa 2. Amashuri abanza nayatangiriye mu kigo cya Kamuhoza, ayisumbuye nyiga ku kigo cya ETM (Ecole Technique Muhazi) nza kurangiriza muri Lycee de Nyanza mu mwaka wa 2009.
Abavandimwe banjye benshi ni abanyamuzika n’ubwo bataramenyekana cyane ku rwego ruhambaye. Urugero ni nka murumuna wanjye witwa Viccy, mukuru wanjye witwa David na mushiki wanjye witwa Carine.
Hari n’abajya bitiranya ko nshobora kuba mva inda imwe na Jackson Dadoe (umwe mu batunganya umuziki bazwi mu rwanda) ariko ni uwo kwa data wacu, niyo sano dufitanye.
Naason yatangiye ubuhanzi gute?
Umuhanzi Naason
Kuri njye umuziki ni impano nkomora ku babyeyi banjye.
Natangiye amashuri abanza nzi gucuranga Gitari mu nsengero.
Nari narabyigishijwe na Papa kuko nawe yari umucuranzi.
Nacurangiye amakorari akomeye nkiri umwana nka Korari Agape yo mu Gakinjiro ndetse na Korali Hoziyana. Naje kuza kwegera mukuru wanjye Jackson nuko anyigisha gutunganya umuziki, nuko ntangira kwikorera umuziki.
Naje gukora indirimbo nise ‘Mpa Amahoro’ nkiri mu ishuri, iyo akaba ari nayo ndirimbo nahereyeho n’ubwo ntayitanze ku maradio ngo imenyekane cyane. Nyuma naje gushyira ahagaragara indirimbo ya 2 nyita “Mfite Amatsiko,” ari nayo yatumye menyekana cyane. Iyo niyo yagaragaje ko ntangiye umuziki wanjye neza.
Nyuma naje gukora indirimbo nise “Indwara y’Urukundo,” nkomereza kuri “Nyigisha,” nshyiraho “Kibonumwe,” nshyiraho “Ndakwimitse,” nshyiraho “Ab’Isi,” nshyiraho n’ “Inkuru Ibabaje.”
Reba Video
Urukundo
Nshimiyimana Naason
at 04:33
Labels: abahanzi nyarwanda, ibyamamare nyarwanda